Президент замонавий тикувчилик корхонаси ва инновацион кўчма кинотеатр лойиҳаси билан танишди - Халқ сўзи\n17:29 01 Май 2019 Сиёсат\nУшбу замонавий корхонани барпо этиш учун қурилиши тугалланмаган бино 16 миллиард сўм инвестиция киритиш шарти билан “ноль” қийматда берилган эди. Зарур қурилиш-таъмирлаш ишлари амалга оширилиб, замонавий цехлар, омборхона ва маъмурий хоналар бунёд этилди. Германия, Италия, Туркиядан тикувчилик дастгоҳлари келтириб ўрнатилди. Мингга яқин янги иш ўрни яратилди.\nШу ерда “Janub textile” МЧЖнинг ип-калавадан тайёр маҳсулот ишлаб чиқариш кластери ҳамда Ўзбекистон-Ҳиндистон қўшма корхонасини ташкил этиш, Термиз туманидаги Султон Саодат зиёратгоҳини таъмирлаш ва ободонлаштириш, мамлакатимизнинг Австрия, Тожикистон ва Афғонистондаги дипломатик ваколатхоналари кўмагида инвестиция лойиҳаларини амалга оширишга оид тақдимотлар ўтказилди.\nШу ерда “Киномобиль” – Ўзбекистондаги биринчи инновацион кинотеатр лойиҳаси тақдимоти ўтказилди. Унинг ташаббускори “Cinema Servis” МЧЖ бўлиб, лойиҳа Ташқи иқтисодий фаолият миллий банки билан ҳамкорликда амалга оширилмоқда.\nКўчма кинотеатр MAN автомобили негизида ишлаб чиқилган, иситиш ва вентиляция тизими билан жиҳозланган. Томошабинлар фильмларни Dolby 5+1 товуш тизими билан 2D ва 3D форматларида томоша қилиши мумкин. Мобил кинотеатр 30 дақиқа ичида ишга тушади ҳамда 80 кишига хизмат кўрсатиш имкониятига эга бўлади.\nПрезидентимиз томонидан илгари сурилган Бешта ташаббусга ҳамоҳанг ушбу инновацион лойиҳа юртимизнинг олис ва чекка ҳудудлари аҳолиси, айниқса, болалар ва ўсмирларнинг бўш вақтини мазмунли ташкил этиш, маънавиятини юксалтиришда муҳим аҳамият касб этади.\nПрезидентимизга республикамиз ҳудудларида замонавий кинотеатрлар тармоғини барпо этиш лойиҳаси тўғрисида ҳам маълумот берилди. Шавкат Мирзиёев мутасаддиларга қурилиш ишларини ўз вақтида ва сифатли якунлаш юзасидан топшириқлар берди.\nЎзбекистон Республикаси Президенти Шавкат Мирзиёев Сурхондарё вилоятига ташрифини якунлаб, Тошкентга жўнаб кетди.


Лондоннинг энг камбағал қисми Уэльс ва Шимолий Ирландлиянинг энг тўқ туманларидан бойроқ эканлиги маълум бўлди\n21:31 / 29.05.2015\nЛондоннинг энг камбағал қисми Уэльс ва Шимолий Ирландиянинг энг таъминланган туманларидан бойроқ эканлиги маълум бўлди, деб миллий статистика бошқармаси берган маълумотларга иқтибос келтирган ҳолда ёзмоқда The Independent нашри. Таъкидланишича, бундай хулоса британиялик уй хўжаликларининг соф даромади ҳақидаги маълумотлар асосида чиқарилган.\nСтатистика бўйича, Лондоннинг Баркинг, Дагенем ва Хаверинг туманлари энг камбағал туманлар ҳисобланади, бу ерда аҳоли жон бошига ўртача соф даромад йилига 16,8 минг фунт стерлингни ташкил қилади. Бу Буюк Британия пойтахтининг ўзига тўқ туманларидаги кўрсаткичдан 2,5 баробар камроқни ташкил қилади.\nПоуис Уэльснинг энг бой тумани деб топилган, бу ерда ўртача йиллик соф даромад 16,7 минг фунт стерлингни ташкил қилади. Шимолий Ирландиянинг энг бой тумани деб Ташқи Белфаст топилган, бу ерда ўртача йиллик соф даромад 15,2 минг фунт стерлингни ташкил қилади.\nЛондоннинг энг таъминланган уй хўжаликлари Вестминстерда эканлиги маълум бўлди. Бу ерда ўртача йиллик соф даромад 43,6 минг фунт стерлингни ташкил қилади.\nНашрнинг таъкидлашича, Лондондаги юқори даражадаги ўртача йиллик соф даромад қайд қилинган туманларнинг ҳамма аҳолиси ёки кўпчилиги ҳам ўзига тўқ одамлар эканлигини англатмайди.


ЎзА - Ўзбекистонда саноат маҳсулотининг ўсишига нима сабаб бўлди?\n19.09.2018 10:52 Чоп этиш версияси\nЎзбекистонда саноат маҳсулотининг ўсишига нима сабаб бўлди?\n2018 йилнинг январь-август ойларида ишлаб чиқарадиган саноат корхоналари томонидан ишлаб чиқарилган маҳсулотлар ҳажми 98,4 триллион сўмни ёки ўтган йилга нисбатан ўсиш суръати 107,7 фоизни ташкил этди.\nДавлат статистика қўмитасининг Саноат статистикаси бошқармаси 2018 йилнинг январь-август ойларида Ўзбекистон Республикасининг саноат ишлаб чиқариши бўйича маълумотларни тақдим этди.\nИшлаб чиқарадиган саноат таркибида юқори технологияли тармоғининг улуши 1,4 фоизни (2017 йил январь – август ойларида 2,0 фоиз), ўрта-юқори технологияли – 28,2 фоиз (20,4), ўрта-қуйи технологияли – 31,4 фоиз (25,7) ва қуйи технологияли – 39,0 фоиз (51,9)ни ташкил этди.\nРеспублика бўйича ишлаб чиқарадиган саноат маҳсулотининг ўсишига ўрта-юқори технологияли ишлаб чиқариш сезиларли ҳисса қўшган ҳолда 5,6 фоиз кўрсаткич билан 2017 йилнинг мос даврига нисбатан ўсиш суръати 122,2 фоизни ташкил этди.\nТехнологик жиҳозларни капитал таъмирлаш ишлари кимё корхоналари ишлаб чиқариш қувватларидан фойдаланиш ҳажмини ошириш имконини бериб, калий хлорид (2017 йил январь-августга нисбатан 133,8), аммоний нитрат (117,0), акрил асосли бўёқ ва лаклар (131,6), суперфосфатлар (168,2), формалдегид (1,9 мартага), азот, фосфор ва калийли минерал ўғитлар (2,8 мартага) бўйича ўтган йилга нисбатан ишлаб чиқариш кўрсаткичлари ошиши таъминланди.\nҚишлоқ хўжалиги соҳасига етказиб берилаётган қишлоқ хўжалиги техникалари ишлаб чиқаришни маҳаллийлаштириш бўйича амалга оширилаётган комплекс чора-тадбирлар ҳам республика бўйича ўрта ва юқори технологияли ишлаб чиқариш маҳсулотларининг ошишига имкон берди.\n2017 йил январь – августга нисбатан йирик корхоналар томонидан ишлаб чиқариш ҳажмлари бўйича плуглар 58,0 мартага, тракторлар 6,0 мартага, ғалла ўриш комбайнлари 18,5 фоизга, ўроқ машиналари 3,3 фоизга оширилди.\nҲисобот даврида ишлаб чиқарадиган саноат маҳсулотининг ўсишига ўрта-қуйи технологияли ишлаб чиқариш корхоналарининг қўшган ҳиссаси 1,1 фоизни ташкил этди. Шу билан бирга, корпоратив бошқарув тизимларини замонавий талабларга мос равишда такомиллаштириш бўйича амалга оширилаётган чора-тадбирлар, шу жумладан, металлургия ишлаб чиқариш қувватларини янада тўлиқроқ ишга солиш мақсадида, ишлаб чиқариш, ташқи иқтисодий ва инвестициявий жараёнларни бошқариш бўйича халқаро стандартларни жорий этиш орқали металлургия саноати корхоналарида бошқарув самарадорлигини ва ишлаб чиқариш ҳажми (2017 йил январь – августга нисбатан 104,5 фоиз) оширилиши таъминланди.


Туркияда нега масжид кўп? | Azon.uz - Ахборот-таҳлилий портал\nТуркияда нега масжид кўп?\n10:00 18.06.2018 2108\nИзмир шаҳрининг Қаршиёқа тумани муфтийси Исо Гурлер билан учрашувга йўл олар эканмиз, анчадан бери ўзимни қизиқтириб келаётган саволни бермоқчи эканимни айтдим: Туркияда нега масжидлар бунчалик кўп? Уларга чиндан ҳам эҳтиёж борми?\n“Тўғри, бизда масжидлар кўп, лекин жамоат оз”, – дейди устозимиз, Котиб Чалабий университети доценти Меҳмет Чевик.\nТуркияда сўнгги йилларда масжидлар сони анча ортгани ҳақиқат. Буни кўча-кўйда юрганда ҳам кўриш мумкин: қаерга борманг, албатта, бирор янги масжид барпо этилаётган бўлади. Бу ҳолат аҳолининг айниқса секюляр қисмини безовта этмай қолмаяпти, уларнинг фикрига кўра, масжидлар ўрнига ўқув юрти ёки касалхона сингари бошқа ижтимой объектларни қурган афзал.\n“Масжидлар кўп бўлгани яхши, – дея суҳбатга аралашади ганалик дўстимиз Мифтаҳ. – Биз масжидга зормиз”.\nУнинг айтишича, Ганада мусулмонлар аҳолининг тахминан 15-20 фоизини ташкил этади ва асосан мамлакатнинг шимолий ҳудудларида истиқомат қилади. Аслида ҳукумат масжидлар қурилишига қарши эмас, бироқ ганалик мусулмонларнинг бунга имконияти йўқ. Аҳолининг ночор ҳолатидан насроний миссионерлар устомонлик билан фойдаланиб қолмоқда: улар мактаблар очиб болаларни ўқитади, касалхоналар очиб беморларни даволайди. Бунинг эвазига улардан якшанба кунлари черковга келишни талаб қилади. Мифтаҳнинг имосини тушуниш қийин эмас: масжидлар бўлмаса, унинг ўрнини бошқалар тўлдиради...\nМуфтий Исо Гурлер билар учрашувимиз самимий кечди. У киши ўзининг фаолияти, Туркия дин ишлари бошқармаси томонидан амалга оширилаётган ишлар ҳақида гапириб берди.\nНавбат масжидлар сони ҳақидаги саволга келди.\n“Масжид барпо этиш бизга Марказий Осиёдан мерос одат, бу одат сизларнинг ҳудудлардан келган ота-боболаримизнинг қонида бор, – дейди жаноб Гурлер. – Биз қаерга борсак, қаерни ўзимизга маскан тутсак, биринчи бўлиб масжид қурамиз. Йиллар ўтгани сайин юртимизда аҳоли сони ортмоқда, табиийки, шунга мос равишда янгидан-янги мавзелар пайдо бўляпти, шунга параллел равишда масжидлар ҳам барпо этиляпти”.\nУнинг фикрича, масжидлар айни пайтда визуал диний тимсол ҳамдир:\n“Туркияга келганлар бу юртнинг аҳолиси қайси динга эътиқод қилишини англаб олади”.\nМуфтий ҳақ: ҳар томонда юксалган минораларни кўриб ва улардан кунда беш маҳал кетма-кет янграйдиган азон сасини этишиб буни англамасликнинг иложи йўқ.\nФақат намоз ўқиш учун эмас\nТуркия дин ишлари бошқармаси маълумотга кўра, 2007 йилда мамлакат бўйлаб 79096 та масжид бор эди, 2017 йилга келиб бу рақам 88021 га етди. Қиёслаш учун: Туркия аҳолиси 81 миллион кишидан иборат. Масжидлар сони бўйича Истанбул (3403 та), Кония (3183) ва Анқара (3067) вилоятлари пешқадам. Энг кам масжид Тунжэли вилоятида – 92 та.\nМасжидлар сонининг тобора ортиб бораётгани эътирозларга сабаб бўлди, аммо Дин ишлари бошқармаси Туркиядаги ҳар бир маҳаллада масжид бўлишини истамоқда. Зеро, бошқарма бошлаган кампания ҳам “Масжидсиз маҳалла қолмасин” деб аталади.\nБошқарманинг собиқ раҳбари Али Эрбош танқидларга жавоб қайтарар экан, шундай деган эди:\n“Масжид фақатгина намоз ўқиладиган жой эмас. Маҳалладаги болалар кичик ёшдан эътиборан диний таълимни айнан шу ерда олади. Шундай экан, ҳеч бир шаҳримизда ҳеч бир маҳалла масжидсиз қолмаслиги керак”.\nДарҳақиқат, масжидлар нафақат ибодатхона, айни пайтда таълим масканлари ҳамдир. Масжидлар қошида Қуръон курслари очилган, ёзги таътил пайтида ўқувчилар учун ҳам Қуръон курслари ташкил этилади. Болалар бу курсларда араб алифбосини, Қуръон ўқишни ўрганишади, диний сабоқлар олишади.\nШубҳасиз, масжидлар турк халқи маънавий ҳаётининг ажралмас қисмидир. Мамлакат президенти Ражаб Тойиб Эрдоған эса миллий маънавиятга, миллий қадриятларга қайтиш зарурлиги ҳақида бот-бот гапиради. Эҳтимол, у масжидлар сонини ошириш ва диний таълимга эътиборни кучайтириш орқали динга қарши кураш йилларидаги йўқотишларнинг ўрнини тўлдирмоқчидир?..\nУбайдуллоҳ Адҳамов, Туркия\nТуркия ўтган йили мудофаа саноатидан қанча фойда кўрган?\n11:30 20.04.2019 403\n21:20 19.04.2019 138\n20:20 19.04.2019 84\n11:30 19.04.2019 904\n16:30 18.04.2019 269\nТурк аёллари нигериялик болаларга ёрдам бермоқдалар\n18:30 17.04.2019 246\nСўровнома натижалари (272 та овоз):\nҲа, сабрсизлик билан кутяпман (200) 73.5%\nЙўқ, лекин тайёрланяпман (50) 18.4%\nҚандай тайёрланишни билмайман (21) 7.7%\nЭсимда йўқ эди, эслатганингиз учун раҳмат (1) 0.4%\n16:18 16.04.2019 13345\n16:30 15.04.2019 6927\n13:30 17.04.2019 3535\n10:12 15.04.2019 2420\n19:00 15.04.2019 15891\n09:31 17.04.2019 5229\n22:00 19.04.2019 4219\n09:00 20.04.2019 3822


ҲАМКОРЛИКНИНГ АҲАМИЯТИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 10 Апрел 2015\tКӯришлар: 1455\nМактабга илк қадам қўйган бола билим маскани шарт-шароитига мослашгунга қадар оиладаги муҳит таъсирида бўлади. Ва бевосита ўша муҳитни ўзи хатти-ҳаракатлари орқали акс эттиради. Маърифатдан йироқ оилада тарбия топган болани мактаб муҳитига мослаштириш бирмунча қийин кечади. Айниқса, бугунги бозор иқтисодиёти шароитида бундай болалар сафи ортиб бораётир.\nМаълумки, оиладаги муҳит болаларга таъсир кўрсатиш билан бирга уларни атрофдаги ҳаётга мослаштиради.\nБолаларни ҳам руҳан, ҳам жисмонан соғлом вояга етказиш ота-онанинг нафақат шахсий иши, балки, ижтимоий бурчи саналади. Оиладаги тарбия боланинг ҳамма томонлама баркамол вояга етишида пойдевор вазифасини ўтайди. Шундай экан, ҳар бир ота-онанинг бурч ва вазифасига масъулият билан ёндошиб, оилада ҳар томонлама соғлом турмуш тарзини яратиб, унинг ижтимоий-иқтисодий жиҳатдан фаровонлигига эришиш билан бир қаторда, билимли, ақл-заковатли, зукко шахсларни камол топтиришни ҳам уддалашлари зарурдир.\nДонолардан бирининг ҳузурига уч кунлик чақалоғини кўтариб олган она ташриф буюрибди ва сўрабди: “Фарзандим уч кунлик бўлди, айтинг-чи, уни қачондан бошлаб тарбияламоғим лозим?”\nШунда донишманд: “Болангизнинг тарбияси учун уч кун кечикибсиз-ку?”- деб жавоб берган экан.\nБугун эса, техника-технология ривожланиб, бола туғилмасдан олдин - ҳомилалик пайтидаёқ одоб ўргана бошлаши исбот этилмоқда. Айтишларича, гумоналик пайтида алла тинглаган боланинг инсоний фазилатларни ўзлаштириши осон кечар экан ва у уч ойлигидан бошлаб эшитиш қобилиятига эга бўлиб, ҳатто, афсоналарни ҳам тинглаши мумкин экан. Бу билан она боласига инсон учун энг аҳамиятли бўлган туйғу – меҳру мурувватлиликни сингдирар, бола боғчага, ундан сўнг мактабга боргунга қадар атрофидагилар унга қандай муносабатда бўлсалар, у ҳам бошқаларга нисбатан ана шу муносабатни қайтарар экан. Айрим ота-оналар кўп эркалаш ва меҳр кўрсатиш болани бебош ва манман қилиб қўяди, деб қўрқадилар. Аммо бебош бўлиб улғайган аксарият болалар ота-онасидан ва яқинларидан меҳр кўрмаган норасидалардир. Оилада ота-онадан мурувват кўриб, уларга ҳам меҳрибонлик кўрсатиб улғайган бола мактабга бора бошлагач, ўқитувчиларига меҳр қўяди ва синфдошларига ҳам эътиборли-ю ғамхўр бўлади. Унинг қалбида дўсту қадрдонлик, одамийлик шакллана бошлайди.\nМактабда ўқитувчиларнинг вазифаси эса, эндигина пайдо бўлган ана шу туйғуларни камол топтириш, уни илм ва адаб билан бойитишдан иборатдир. Бу йўлда эса, ота-оналар билан, ақалли, ойда бир марта учрашиб, маслаҳатлашиши, болаларнинг келажаги борасида ўйлаб кўриши, қайғуриши зарурдир. Ишонинг, ўқитувчилар агар ота-оналар билан мустаҳкам ҳамкорликда бўлишса, уларнинг иши анча осонлашади. Чунки ота-онаси ва ўқитувчилари тез-тез учрашиб турадиган ўқувчилар ўз хатти-ҳаракатлари ва билим ўзлаштиришларини ўзлари назорат қила бошлайдилар. Ҳатто, икир-чикирларгача эътиборли бўлишади. Вақти-вақти билан ота-оналар фарзандларига “Ўқитувчинг сени мақтади, фалон фанлардан ўзлаштириши жуда яхши, агар мана бу фанлардан ҳам яхши ўзлаштирса, у синфнинг намунали талабалари қаторига киради, деб айтди. Сен билан фахрланаман, болам” ёки ўқитувчилар ўқувчиларига “Ота-онанг зукко ва зийрак эканлигингни эътироф этишди. Оилада жуда қобил бола, агар мана бундай хислатга эга бўлганида, болам менинг ифтихорим бўлар эди, дедилар” каби сўзлар билан уни рағбатлантириш, ва шу қаторда, баъзи камчиликларини ҳам бартараф этиш мумкин бўлади.\nХуллас, ота-оналар ва ўқитувчилар, айниқса синф раҳбарлари ўртасидаги ҳамкорлигу алоқа ёшларимиз келажагига жуда катта ижобий таъсир кўрсатади.\nБугун: 20-09-2020 10:11:16


“Ҳар замонда…” | Мулоҳаза қила оладиганлар учун.\nМай 4, 2016 от mulohaza в Ҳажвиялар // 3 Комментариев\nАжаб одамман-да. Мен ушлаган товуқнинг патини юлиб қўйганлар ҳам бор экан бу дунёда. Яқинда ишхонада хуноб бўлиб ўтирсам, котиба бир киши мени сўраб келганини айтди. Бирор таниш йўқлаб келгандир-да, деб ўйлаб, кирсин, дедим.\nБир одам ийманиб кирди, салом берди. Соч-соқоли ўсган, юз-қўлига тўрт-беш кундан бери сув тегмагани кўриниб турибди. Эгнида эски костюм, кўйлагининг бир ёқаси чиқиб ҳам турибди. Танимадим.\n— Хўш, хизмат ука, — дедим.\n— Шу, ака, озроқ ёрдамингиз керак, — дея гап бошлади у. — Охирги пайтлар ҳар замонда рўзғорим қийналиб қолди.\n— Ҳар замонда?\n— Йўқ, тез-тез, деганим…\n— Иш сўраб келувдим.\n— Э, шундай демайсизми? — дедим унинг гапга нўноқлигидан энсам қотиб. — Иш, иш… Бизда йўқ-ку?\n— Ака, фирмангизда иш кўп деб эшитгандим, илтимос, йўқ деманг.\nҚарасам, у азбаройи куюниб-ўтиниб сўраяпти. Борган сари қорайиб, юз-кўзидаги Қам-андуҳ аломатлари кучайиб кетяпти. Жуда қийналган экан, деб ўйладим. «Кел, шу бечорага бир ёрдам қилай, савоб бўлади!»\n—Ўзингиз нима иш қиласиз? Касб-корингиз нима?\n— Мен техникумни битирганман, механикман.\n— Э, мутахассислигингиз чатоқ-ку? Бизники савдо ташкилоти бўлса…\n— Қоровулликка бўлсаям олинг, ака, – чин дилдан ялинди у. — Мен… ҳар замонда… яхши ишлайман!\n— «Ҳар замонда» дейсизми?\n— Йўқ, ҳар доим. Ҳар замонда шундай деб юбораман-да, энди…\n— Айни пайтда фаррошнинг ўрни бўш, у куни кеча декретга кетди. Кейин… ўринбосарим ҳам вакант… Яна..\n— Мен ўринбосар ҳам бўлавераман, ҳар замонда! — кўзлари чақнаб кетди унинг. Кейин гапимни бўлганидан сал хижолат тортди, шекилли, нигоҳларини туфлисининг учига қаратди.\n— Ишонувринг, бир киришсам, уддалай оламан, ҳар замонда! — гапимни илиб кетди яна у. — Агар ишонсангиз, мен илгари главний механикнинг зами эдим. Ташкилотимиз ёпилиб, ҳар замонда… ишсиз қолдим.\n— Савдони тушунасизми, ўзи?\n— Тушунаман… ҳар замонда!\n— Йўқ, бизда доим тушуниш керак бўлади, ука, — дея ҳазилга бурдим.\n— Доим тушунаман, ҳар замонда… — деди уям сохта жилмайиб.\nЭнди жаҳлим чиқди:\n— Ука, иложи бўлса, шу сабил қолгур «ҳар замонда»ни қўшмай гапиринг, илтимос. ЧалҚитаяпти одамни.\n— Хўп. Ўрганиш бўп қолган, ака, узр, ҳар замонда…\n— Бўлмаса, ука, сизни ўринбосарликка ололмайману, лекин бир иложини қилармиз.\nШундай деб «отделкадр» рақамларини тердим. Яқинда қишлоқдан кўчиб кетган бир бўлим бошлиғининг ўрни ҳалиям бўш экан. Шунга олмоқчи бўлдим.\n— Умрингиздан барака топинг, ака, ҳар замонда, — деди у суюниб.\nАйтишга айтдиму, унинг қўлидан бирор иш келишига шубҳаланиб тургандим. Ахир, ўзингиз биласиз — механика қаёқда-ю савдо қаёқда!\nЯна ўйладим: бечора, яхши ишидан айрилиб, қийналган экан. Кўзи очилган бўлса, энди тинимсиз ишлаб, ўрганиб кетар. Бўшатиш бўлса, хамирдан қил суғургандай-ку!\nХуллас, уни табриклаб, қўлини сиқиб қўйдим. Эртадан бошлаб ишни бошлаши мумкинлигини айтдим.\nУ ўзида йўқ хурсанд, ишшайиб, қайта-қайта раҳмат айтди. Кейин худди томдан тараша тушгандай сўради:\n— Ака, узр, қайси кунлари ишлаймиз ўзи?\n— Ҳар куни! — дедим.\n— Ишлаймиз, ишлаймиз, ҳар замонда… — деди у қуллик қилар экан. Кейин яна тилга кирди: — Яна бир гап сўрасам майлими?\n— Шу… шу, ойлик ҳам берасизми?\n— Берамиз, — дедим соддалигидан кулиб. — Ишлаганингиздан кейин оласиз-да!\n— Ўар ойда берасизми, ҳар замонда?\n— Ўар ой берамиз, хавотир олманг, ука! Ишласангиз бўлди.\n— Эркакча гапингизми бу? — тиржайди янги ходим.\n— Эркакча гапим! – дедим бўш-баёв бўлим бошлиҚининг елкасига қоқиб.\n— Гапдан тониш йўғ-а, ҳар замонда? — саволлар қайнар хумчаси биқирлаб кетди унинг.\n— Ҳе-е-еч қа-чон! — дедиму гапга нуқта қўйдим.\nШундай қилиб, у эртаси куни бир келди-ю икки ҳафта йўқ бўлиб кетди. Ойлик бериладиган куни пайдо бўлди. Жаҳл отига минган эканман, шу заҳотиёқ мажлис ўтказиб, бундай масъулиятсиз, сурбет ходимнинг таъзирини бериб, шарманда қилиб, ишдан ҳайдамоқчи бўлдим.\nҚарасам, у тиржайиб ўтирибди. Баттар тутақиб кетдим.\n— Сарманов, туринг ўрнингиздан! Нега илжаясиз? — дедим важоҳатим ортиб.\nУ ишшайиб ўрнидан турди.\n— Нега ишга келмадингиз шунча вақт?\n— Келдим-ку, ҳар замонда…\n— Ишга киргандан кейин турқингизни атиги бир марта кўрсатдингиз?!\n— Икки марта…\n— Ўчиринг овозингизни!\nУ жим бўлди. Жаҳлим борган сари чиқиб кетяпти.\n— Ёзинг аризангизни!! — дедим. — Бугундан бошлаб бу ерда қорангизни ҳам кўрмайин! Ойлик-пойлик берилмайди, ҳайф сизга!\n— Ўечам ундай қилолмайсиз, ака! — деди у. — Ахир икковимиз келишган эдик-ку?\n— Нима деб келишган эканмиз?\n— Мен ҳар замонда ишлайман, деганман, сиз, яхши, маъқул, дегансиз. Мен ҳар ойда ойлик берасизми, ҳар замондами, деб сўраганман. Сиз ҳар ойда, дегансиз.\n— Келишувимиз бўйича сиз ишлашингиз керак эди!\n— Кечирасиз, келишувимиз бўйича мен ҳар замонда ишлаб, ҳар ойда маош олишим керак!\n— Эркакчасига…. — деди у кўрсаткич бармоғини сирли қилиб тепага ниқтаб.\nШу сўзни эшитдиму, ўша суҳбат ёдга тушиб, тилимни тишладим.\nВа мен ҳар қандай вазиятда ҳам тезкор қарор қабул қила оладиган раҳбар сифатида бўлим бошлиғини, яъни, тилгинангга чипқон чиққур Сармановни ишдан… бўшатмадим!\nШунақаси ҳам бўлиб тураркан, ҳар замонда…\n«Оила даврасида» газетасининг веб-сайтидан олинди.\nМақола 706 марта ўқилган\t3 Комментариев для “Ҳар замонда…”\nМай 10, 2016 в 8:48 дп //\nОтветить\tжудаям қизиқарли маълумотлар учун раҳмат. Кайфиятим кўтарилди.\nМай 10, 2016 в 8:49 дп //\nОтветить\tкайфиятим кўтарилди сайтда мазмунли маълумотлар кўп экан\nОктябрь 21, 2016 в 3:07 пп //\nОтветить\tijodlaringizga omad


ИнтерФУТБОЛ :: Ҳар иккиси – «ўзга сайёралик», аммо...\nҲар иккиси – «ўзга сайёралик», аммо...\nЯқиндагина 25 ёшга тўлган Пауло Дибала замонамизнинг асосий икки юлдузи - Лионель Месси ва Криштиану Роналду билан жамоадош сифатида тўп суриш бахтига мушарраф бўлган 11-футболчи экан. Ҳа, ҳозирга қадар атиги 11 нафар футболчига «ўзга сайёралик» икки ўйинчи билан ҳам битта жамоа байроғи остида майдонга тушиш насиб этган. Табиийки, улар португалияликни ҳам, аргентиналикни ҳам баралла мақташган, мақташади. Эҳтимолки, охирги вақтларда «Ким кучли - Мессими ёки Роналду?» мавзусидаги баҳс-мунозаралар бироз тингандир, бироқ ворислик масаласини ҳеч ким кун тартибидан олиб ташлаганича йўқ. Бунинг учун янги қаҳрамонлар Лео ва Кришни четга суриб қўйишлари керак. Хуллас, soccer.ru сайти яна ўша асосий савол - футбол ҳамжамиятини бирдек қизиқтирадиган масалани кўтарди - ким кучлироқ? Фақат бу сафар «мустақил экспертлар» ролини XXI аср футболининг ҳар икки дурдонаси билан бирга шуғулланган (тўп сурган) 11 нафар ўйинчи бажарди. Қани, кўрайликчи, уларнинг хулосаларидан ниманидир аниқлаштириш мумкинмикан?\n- Роналду ва Месси ақл бовар қилмас даражада кўп гол уришди, барча рекордларни янгилашди. Назаримда, ҳеч ким уларга тенглашолайди. Гап ўз замонасининг икки буюк футболчиси ва энг яхши спортчилари ҳақида кетмоқда. Криштиану ва Лионель йилдан йилга нафақат бошқалар, балки бир-бирларидан галма-гал ўзиб кетишяпти, ҳаммани янада кучлироқ ҳайратга солишмоқда. Қаранг, рекорд қайд этишдан чарчашмаяпти, янги-янги совринларни ютишдан зерикишмаяпти. Асосийси, улар ҳар бир ўйинда энг юқори савияни намойиш этишяпти. Шахсан мен ҳар иккиси ўйини олдида лолман! Қисқаси, Лео ёки Кришни устунроқ кўролмайман («Реал» сафида ўйнаган вақтдаги фикрлари).\n- Роналду ажойиб футболчи, шунчаки, супер! Бироқ Месси даврида беназир ўйнаш, унга тенглашиш осон эмас. Менда Леони таърифлашга сўз йўқ. У ҳамиша ва ҳар дам ҳайратлантиришга қодир. Йиллар ўтяпти ва Месси ҳамон энг кучлиси. Кўрасизлар, кейинги йили ҳам айнан уни яна биринчи рақамли ўйинчи сифатида тилга оламиз. Оддий айтганда, Лео ўзга сайёрадан келган футболчи («Реал»дан кетган вақтдаги фикрлари).\n- Криштиану энг яхшилар қаторига кириш учун жуда кўп ишлади, тинмай тер тўкди. Унинг кўтарилган юқори савияда қолиш учун янада жиддийроқ ишлашига тўғри келаётганини ҳам яхши биламан. Лионель эса буюклик сари табиий равишда одимлади, бу йўлда ўзини қийноққа солгани йўқ. Яъни унинг ҳолати ўзини ўзи қурбон қилиш саналмайди. Шахсий фикримча, сайёрамизнинг энг яхши футболчилари - Роналду ва Месси ўртасидаги асосий ҳамда катта тафовут шу. Ҳа, Лео барчамиздан фарқли ўлароқ, қандайдир бошқа спорт тури вакилидек. Унинг учун хоҳлаган учрашувда 3та гол уриш - дўконга нон учун тушиб келишдек гап...\n3. Андре ГОМЕШ (Португалия)\n- Ҳар иккисига ҳурмат нуқтаи назаридан ҳеч қачон уларни ўзаро таққосламайман. Роналду - ҳамюртим, жонажон мамлакатим тарихидаги энг яхши футболчи. Месси - клубдошим, «Барселона» тарихидаги бебаҳо етакчи. Илтимос, қай бири кучлироқ эканлигини сўраб, мени қийнаманглар...\n4. Жерар ПИКЕ (Испания)\n- Месси ҳам, Роналду ҳам буюк футболчи ва уларнинг тарихга киришлари аниқ. Бироқ битта фарқ бор: Лео биз каби оддий инсон эмас, Криш эса инсонлар орасида энг яхшиси.\n5. Эсекьель ГАРАЙ (Аргентина)\n- Бу саволга жуда кўп бора жавоб беришимга тўғри келган. Лекин якдил хулосам ҳеч қачон ўзгармайди - шубҳасиз, Месси! Буни кўп йиллар олдин тўлиқ англагандим. Яъни Аргентинанинг U-15 тоифасидаги терма жамоасида Лео билан илк марта тўқнаш келганимдаёқ унинг футбол учун беқиёс эканлигини тушунгандим. Лео ўша кундан буён мени ҳайратлантиришда давом этяпти. Бир қарашда, бу йигит учун чегара йўқдек...\n6. Хенрик ЛАРССОН (Швеция)\n- Криштиану - қойилмақом ўйинчи. Бироқ Лионель яхшироқ, барибир. Роналду ҳар қандай даврда сайёранинг энг кучли футболчиси бўларди, биргина Месси даври бундан мустасно. Айтиш мумкинки, аргентиналик даҳоча билан бир вақтда ўйнагани унга бироз омад етишмаганидан далолат. Лео бу дунё кишиси эмас, у шунчалик беназирки, буни ақлга сиғдириш мушкул. Тўп билан олға интилган Мессини бир кузатинг: унинг ҳаракатларию, финтлари... Шунда қайсидир бошқа футболчи барчасини Лео каби бажариши мумкин эмаслигини пайқайсиз. Фантастиканинг ўзгинаси. Ҳар ҳолда, Лео мен кўрган энг ажойиб ўйинчи.\n7. Габриэль ХАЙНЦЕ (Аргентина)\n- Криштианунинг ўзига хослиги шуки, у ҳавас қилса арзийдиган тартиб-интизоми билан ажралиб туради. Бу энг ёрқин юлдузлар учун ноёб фазилат ҳисобланади. У яна мақсадидан асло чекинмайди, ўзига ўта-ўта талабчан. Муайян вазифа уддасидан чиқмагунича уринишдан асло тўхтамайди. Леога келсак, у мутлақо бошқача - тушуниш қийин бўлган феномен. Гўёки, Месси футболга бошқа сайёрадан тушгандек. Инсон сифатида эса ўта камтар, осуда ҳаёт тарзига амал қилади. Бунга қараб, унинг миллиардлар инсонлар учун кумир эканлигига ҳам ишонмайсан. Хуллас, Леонинг ўйини ва ўзини тутиши бирдек ҳайратланарли!\n- Мен учун Роналду биринчи рақамли эмас, ҳеч қачон бундай бўлмаган. Зеро, шахсий фикримча, футболда Мессига етадигани йўқ. Тўп билан қандай ишлашига қаранг, ўта енгил ҳаракатланишига боқинг, нафис зарбаларини кўз олдингизга келтиринг, ҳимоячиларни алдаб ўтишию, мухлисларни ҳайратга солишига баҳо беринг. Қисқаси, Лео ўйин боришини ёлғиз ўзи ўзгартириб юборадиган ва 3 очко тақдирини ҳал қиладиган ижрочи. Умуман, у ақлга сиғмас даражада иқтидорли ва асосийси, ўз салоҳиятидан тўлиқ фойдаланишни билади. Хулоса шу - мен Месси намойиш этадиган футболдан лолман.\n- Криштиану- соф атлет, мақсади йўлида қанча керак бўлса, шунча ишлашга тайёр ўйинчи. Унга фақат спринтерча югуриш билан етиб олиш мумкин, бошқа йўл йўқ. Месси ҳам ҳозирги даражасига чиқиш йўлида қаттиқ меҳнат қилган ва мана, «Барселона» билан тарих яратишдан бўшамаяпти. Йўқ, Леонинг барчасига табиий равишда эришгани ҳақидаги фикрлар нотўғри. Бу хато фикр. Ахир ҳеч нарса осмондан тушиб қолмайди. Ҳар иккиси мўъжизакор йигит, лекин мен учун энг кучлиси - Роналдиньо. У ақлга сиғмас трюкларни шу қадар табиий ва енгиллик билан ижро этардики, рақибларимиз шунчаки, гангиб қолишарди. Ҳаттоки, бизнинг бошимиз ҳам айланиб кетарди. Ҳар сафар Роналдиньога тўп узатганимизда, у футболга бошқа дунёдан қандайдир янгилик олиб кирарди. Оддий айтганда, Роналдиньо қобилият борасида Криштиану ва Лионелдан анча олдинда. У чинакам сеҳргар эди.\n- Месси ва Роналду ҳақидаги саволга жавоб беришим жуда осон. Негаки, улардан бирини устун кўрмайман асло. Иккиси ҳам бир хил таърифга муносиб - футбол йиртқичи! Ҳа, Лео ўзига яраша устун хислатларга эга, Криштиану ҳам қайсидир жиҳатларда кучли. Улар шунинг ҳисобига қойилмақом ўйин савиясини намойиш этишади. Месси ёки Роналду? Йигитлар, жиддий гапирсанглар-чи, балки Касильяс ва Буффонни ҳам ўзаро солиштириб кўрармиз...?\n11. Пауло ДИБАЛА (Аргентина)\n- Мен омади чопган йигитман: Роналду билан «Ювентус»да, Месси билан эса Аргентина терма жамоасида бирга ўйнаш имкониятига эгаман. Айни пайт бундай бахтга эга жаҳондаги ягона футболчиман. Улар ўртасидаги фарқни кўрсатишни истамайман, чунки ҳар иккиси феноменал даражада зўр. Роналдуга хос эҳтирос таҳсинга сазовор. У ҳаттоки, машғулотларга ҳам ўта жиддий ёндашади, ғалабага чанқоқлиги максимал даражада баланд. Майдон ташқарисида эса оддий йигит - Криш ҳаммага бирдек адолатли муносабатда. Вақти келиб, Месси ва Роналду бутсаларини михга илишади, лекин улар ҳали-ҳамон ақлга сиғмас ишларни бажаришга қодирлар. Менимча, ҳар иккиси аллақачон кўникилган меъёрдан ўзиб кетди, демак, уларнинг ўзга сайёрадан келишгани аниқ. Мен эса Лео ва Кришдан ўрганиб, инсонлар орасида энг яхши бўлишга уринишим мумкин.


17:00 / 16 май 983 pdf Ўқиш режими + -\nТириклик ва ўлим фитнасининг маъноси нима?\nТириклик фитнаси: «Инсон ҳаёти мобайнида йўлиқадиган дунё, шаҳватлар ва жаҳолатлари билан фитналаниши, синалишидир. Аллоҳ сақласин, унинг энг улкани ўлим олдидан бўладиган хотима ясовчи фитнадир».\nЎлим фитнаси: «Ундан ўлим олдидан бўладиган фитна ирода қилинади. Яна ундан аввал келадиган ҳаёт фитнаси ҳам ирода қилинади. Ва яна ундан қабр фитнаси ҳам ирода қилинади. Бунга Асмо розияллоҳу анҳонинг «Жаноиз» бобида келадиган ҳадиси ҳам далолат қилади. Унда: «Сизлар қабрларингизда худди Масиҳи Дажжол фитнасидек ёки шунга яқин фитналанасизлар», дейилган.\nИбн Дақиқ Ийд, «Фатҳул борий» дан.\nИзоҳ: «Пайғамбар соллаллоҳу алайҳи васаллам дуода «Эй, бор Худоё! Сенинг ила қабр азобидан, дўзах азобидан, тириклик ва ўликлик фитнасидан ва Масийҳи Дажжолнинг фитнасидан паноҳ сўрайман», дер эдилар».\nИкки шайх ва Насаий ривоят қилган.\nМазҳаб имомларини сўккан ҳайвон билан уларнинг йўналиш-мактабларини сўккан ҳайвон ўртасида фарқ йўқдир. Уларни бари динга қарши урушдир.\nҲусну зон — яхши гумон ҳақида\nАбу Қилоба раҳимаҳуллоҳ дедилар: «Агар дўстинг ҳақида бирон ёқимсиз, ёмон хабар сенга етса, унинг бу ишини оқлайдиган бирон сабаб, узр қидиргин. Агар оқлашга бирон узр тополмасанг, ўзингча айтгинки: «Шоядки, дўстимда бирон асосли сабаби бўлса керагу, уни мен билмасам керак», дегин.\n«Ҳилятул авлиё» китобидан.\nҚалблар нифоқдан Аллоҳнинг зикридан бошқа нарса билан пок бўлолмайди. Шунингдек, уларни бегонага назар солиш, Аллоҳни рози қилмайдиган нарсани эшитиш нопок қилгандай нопок қилолмайди. Нифоқ кўз ва қулоқ орқали қалбга киради, тил бўлса, уни зоҳир қилиб кўрсатади ва чиқаради.\nКим билан ҳамсуҳбат бўлишни танлаб олинглар!\nАллоҳ азза ва жалла баён қилади: «Батаҳқиқ, менга зикр (Қуръон) келгандан сўнг у (дўст) мени адаштирди» (Фурқон сураси, 29-оят).\nМолик ибн Динор раҳимаҳуллоҳ деди: «Албатта сен учун фожирлар билан бирга ўтириб ҳолва егандан кўра, аброрлар билан бирга тош ташиганинг яхшироқдир».\n«Ровзатул ъуқало» китобидан.\nИзоҳ: Пайғамбаримиз Муҳаммад соллаллоҳу алайҳи васалламдан бошқага эргашганларнинг барчасининг ҳоли шу бўлади. Қуръон йўлидан бошқа йўлга юрган, Қуръондан бошқа дастурга амал қилганларнинг барчасининг ҳоли шу бўлади. Қиёмат куни уларнинг ҳаммасининг бу дунёдаги «дўст»лари ёрдамсиз ташлаб кетади.\nҚайлула – тунги намоз учун муайян сабаблардандир.\nИсҳоқ ибн Абу Фарва деди: «Қайлула (туш пайтида мизғиб олиш) яхшилик аҳлининг амалидандир. У тунги намоз учун қалбга қувват идиши, манбаидир».\nҲасан Басрий раҳимаҳуллоҳ ҳақларида ривоят қилинади, у зот бозорчиларнинг бозордаги бақир-чақир, шовқин-суронларини кўриб: «Анавилар бунинг ўрнига бироз мизғиб, қайлула қилиб олсалар бўлмасмикин? Чунки бу ҳолда уларнинг туни фақатгина ёмон тун бўлади деб ўйлайман», дедилар.\nИмом Марвазийнинг «Мухтасари қиёми лайл» асари\nва имом Аҳмаднинг «Зуҳд» китобларидан.\nArabic.uz манбаси асосида Хуршид Маъруф тайёрлади\n11:00 / 16 май 947\nТазкия 184-дарс. Бахилларга ажойиб маслаҳат\n19:05 / 16 май 574\n4505 16:00 / 26.09.2021\nҲар бир соҳада бўлганидек, мўмин кишининг ризқ борасида ҳам ўз қараши бўлади. Ризқнинг манбаи қаерда Ризқни ким яратади ва уни махлуқотларга ким етказади Мўмин давоми...\n5476 12:10 / 24.04.2019\nКеч киргач, Риёҳ аёлини синаш учун уйқуга кетди. Кечанинг чорак қисмини қиёмда ўтказган аёл Туринг, эй Риёҳrdquo деб эрини тунги намозга уйғотди. Риёҳ Ҳозир давоми...\n4026 12:20 / 07.12.2018\nОсмон жисмлари ва уларнинг жойлашув буржларига қараб кишилар тақдирини аниқлаш даъвосида юрган мунажжимларнинг қилмишлари ҳақида сўз кетганида, кўпчилик Ислом давоми...\n2393 14:50 / 16.10.2018


Москвадан олтин медал билан - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 16 Феврал 2017\tКӯришлар: 646\nВилоятдаги «Евроосиё- 2015» ёпиқ ҳиссадорлик жамиятининг бир эмас, икки маҳсулоти Россия пойтахти Москвадан олтин медал олиб қайтди. «Ҳавотоғ» ва «Лимонад- №1» чанқоқбосди ичимликлари ана шундай юксак эътирофга сазовор бўлди.\nМосквадаги «Продэкспо-2017» озиқ-овқат маҳсулотлари халқаро кўргазмасида 100дан ортиқ ширкат ўз маҳсулотлари билан қатнашди.\nМутахассислар Тожикистонда тайёрланаётган чанқоқбосди ичимликлар сифатига энг юқори баҳо беришди.\nМосква кўргазмасида жаҳоннинг 60га яқин мамлакатидан келган ишлаб чиқарувчилар ўз маҳсулотларини кўрсатишди. Вилоят раиси матбуот марказининг хабар беришича, мазкур нуфузли кўргазмада «Евроосиё-2015»дан ташқари Суғд вилоятидан яна бешта ишлаб чиқариш жамоаси қатнашган.\nВилоятда тадбиркорларни қўллаб-қувватлаш, янги замонавий технологияларни ишга солиш, мутахассисларнинг жаҳонда ишлаб чиқарилаётган маҳсулотлар билан рақобатлаша оладиган озиқ-овқат ва чанқоқбосди ичимликлар ишлаб чиқариш учун интилаётганликлари ўз самарасини бермоқда.\nЯнги куч-ғайрат бағишлаган ғамхўрлик\nЁш авлод таълим-тарбияси учун жонбозлик қилаётган 100 нафар маориф ходими қишки таътилда Тожик денгизи бўйидаги сўлим осойишгоҳлардан бирида ҳордиқ чиқариб, даволанишди. Гулистон шаҳридаги «Шифо» осойишгоҳида ўзлари учун яратилган шароитдан мамнун маорифчилар ўқув йилининг иккинчи ярмида янада қатъиятлироқ, кўпроқ куч-ғайрат билан ишга киришишди.\nЎзларига икки ҳафталик бепул дам олиш ва табобатга имконият яратиб берилгани учун маорифчилар Миллат пешвоси, мамлакат Президенти муҳтарам Эмомали Раҳмонга миннатдорчилик мактуби йўллашди. Бу мактубда таъкидланишича, бундайин ғамхўрлик уч йилдан буён давом этмоқда. Қишки ва ёзги таътиллар давомида бепул дам олиш ва даволаниш имкониятига эга бўлаётган ўқитувчилар сони тобора ортмоқда.\nМаорифчиларнинг таъкидлашларича, улар дам олиш билан бирга, янги дўстлар ҳам орттиришган. Турли шаҳар ва ноҳиялардан келган ўқитувчилар билан дўстлашишган, таълим-тарбия борасидаги ўз тажрибаларини ўртоқлашишган.\nМиннатдорлик мактубини ёзган маорифчилар орасида Хўжанд шаҳридан Муҳаммаджон Зарифов, Мунира Иброҳимова, исфаралик Маърифат Шарофиддинова, Қуддус Рабиев, Ашт ноҳиясидан Нигина Мирзаалиевалар ҳам бор.\n«Аскар акалар, биз изингиздан борамиз!»\nХўжанд шаҳри мактабларининг юқори синф ўқувчилари бўлган ўсмирлар шаҳардаги ҳарбий қисмлардан бирида бўлар эканлар, офицер ва аскарларнинг ҳарбий хизмат, Ватан ҳимояси, юрт тинчлигини асраш борасидаги ҳикояларини жон қулоқлари билан тинглашди. Қисмдаги шароитлар билан танишишди. «Аскар акалар, мактабни битирганимиздан сўнг, биз ҳам йигитлик бурчимизни бажариш учун ҳарбийда хизмат қиламиз, сизнинг изингиздан борамиз!» Бу сўзлар ҳарбий қисмдаги учрашувда қатнашган ўқувчи ёшлардан кўпчилигининг юрак-юрагидан отилиб чиқди.\nМазкур учрашув Хўжанд шаҳар маориф бўлими, ҳарбий нозирлиги, ёшлар, спорт ва сайёҳлик бўлими томонидан биргаликда ўтказилди. Учрашувда 200 нафардан ортиқ битирувчи қатнашди.\nХўжанд шаҳар маориф бўлимидан хабар қилишларича, айнан бу каби учрашувлар ўқувчи ёшлар қалбида ҳарбий хизмат қилиш иштиёқини кучайтиради. Худди шунинг учун ҳам, Ёшлар йилида бу каби учрашувларни мунтазам ўтказиб бориш режалаштирилган.\nСаломатлик марказлари фаолияти янада яхшиланади\nЖорий йилда Хўжанд шаҳридаги соғлиқни сақлаш муассасалари учун 5 миллион сомонийга яқин маблағ ажратиш режалаштирилган. Бу маблағнинг бешдан икки қисми бевосита саломатлик марказлари учун ажратилган.\nҲозир шаҳарда 6та саломатлик маркази фаолият юритмоқда. Бултур давлат ҳокимияти шаҳар ижроия органи томонидан мазкур марказларга бир миллион сомонийдан ортиқроқ замонавий тиббиёт жиҳозлари сотиб олиб берилди. Бу эса, ташхис ва даволаш сифатини яхшилади.\nХўжанд шаҳри раиси Шарифзода Шариф Файз саломатлик марказлари фаолияти билан танишар экан, ҳали яна амалга оширилиши зарур бўлган ишлар борлигини таъкидлади. «Бофанда» маҳалласидаги беш қаватли саломатлик марказининг икки қавати таъмирга муҳтож бўлиб қолган. Ўтган йили худди шу марказнинг ташхис лабораторияси ишини яхшилаш учун 80 минг сомонийга яқин маблағ ажратилганди. Натижада, ташхис турлари кўпайтирилиб, деярли 60тага етди.\nШаҳар раиси 12 минг нафардан кўпроқ инсонга хизмат кўрсатаётган мазкур саломатлик маркази ишини янада яхшилаш, касалликлар олдини олишга жиддий эътибор қаратиш зарурлигини таъкидлади.\nШаҳар раиси 1-саломатлик марказида бўлганида ҳам бошқа масалалар қатори беморликлар олдини олиш масаласи билан қизиқди. Эмлаш вакциналари ва бошқа дори-дармонлар таъминотининг яхши йўлга қўйилганидан мамнунлик изҳор этиб, шифокорлардан аҳоли соғлиғини асраш учун бор билим, куч-ғайратларини аямасликларини сўради.\nМақсад – эл дастурхони тўкинлиги\n«Ҳосилдорликни ошириш билан бирга рақобатга бардош берувчи сифатли маҳсулотлар етиштиришга муваффақ бўлишимиз зарур!» Спитамен ноҳияси раиси Сулаймонзода Акрам Раҳим қишлоқ хўжалиги мутахассислари, мазкур соҳа масъуллари, деҳқонлар, боғбонлар ва чорвадорлар билан учрашувда улар олдига ушбу вазифани қўйди.\nЎтган йили спитаменлик қишлоқ меҳнаткашлари 598 миллион сомонийдан кўпроқ маҳсулот етиштиришга муваффақ бўлишди. Бу борада бир йил олдингига қараганда, 10 фоиз ўсиш кузатилди. Ғалла, гўшт, сут, тухум, пилла етиштириш режалари ортиғи билан бажарилди. Бир йил олдингига қиёсланганда, пахта етиштириш 753 тонна кўпайди.\nЛекин айни бир пайтда картошка, сабзавот ва айниқса, полиз маҳсулотлари етиштириш режалари бажарилмай қолди.\nНоҳия раисининг фикрига кўра, ўтган йилги камчиликларни такрорламаслик учун бу йилги экин-тикин мавсумига эртароқ ва пухта тайёргарлик кўриш шарт. Бу мақсадда 1-мартгача барча қишлоқ хўжалик техникасини, сув тортиш насосларини мавсумга тайёрлаб қўйиш топширилди. Пахтакорларга чигит экишни 20 апрелга қолдирмай тугаллаш, юқори ҳосилли «Ирам» ва «Хўжанд-67» навларини экиш тавсия этилди. Эл дастурхони тўкинчилиги йўлида картошка, помидор, сабзавот экишни кўпайтириш, иссиқхоналар фаолиятини яхшилаш чораларини кўриш режалаштирилди.\nБугун: 19-01-2020 04:59:42


Олий таълим муассасаларида ўқув бинолари етарлими? - zarnews.uz\n- Биринчи курсларимиз 20 та гуруҳдан иборат, ҳозирча 511 нафарни ташкил этяпти, - дейди ўқув ишлари бўйича декан ўринбосари Ўткир Нишонов. – Ўқув хоналаримиз камлиги боис 1-курсларни икки навбатда ўқитяпмиз. Агар 2- ва 3-курс талабаларига ҳам анъанавий дарслар бошланса, аудиториялар етишмайди.\n- Институтнинг саккиз қаватли 1800 ўринли бош биноси капитал таъмирланяпти, - деди ўқув ишлари бўйича проректор Абдуазиз Раҳимов. – Пандемия туфайли май ойидан буён таъмирлаш ишлари тўхтаб қолди. Бино таъмирига 43 миллиард сўм маблағ сарфланди. Ишлар тугагач, факультетларимиз замонавий шарт-шароитларга эга янги бинога кўчирилади.\n- Бино 70 фоиз таъмирдан чиққан, фақат хоналардаги иситиш тизимини созлаш ва ҳовлидаги чала ишларни тугатишимиз керак, - деди “Сармоя сервис” МЧЖ иш юритувчиси Мақсуд Халилов. – Аслида бино 4 августда топширилиши керак эди, маблағ тушмагани боис ишимиз ортга сурилди. Энди 16 февралгача топширишни режалаштирганмиз.\nТеглар: СамДУ ОТМ


Энг муҳими, “Кичик Олимпиада” дея ном олган бу мусобақалар халқаро Олимпиада талабларига қатъий амал қилган ҳолда ўтказилаётгани ёш спортчиларимизнинг нуфузли мусобақаларга тайёр бўлиб боришида муҳим аҳамиятга эга бўлмоқда.\nШаҳрисабз туманилик ёш енгил атлетикачи Мирсаид Бухоров ҳам ана шундай истеъдодли спортчилардан бири саналади. У жорий йил Жиззах шаҳрида ўтказилган “Баркамол авлод-2017” мусобақасида 3 минг метрга югуришда барча тенгқурларидан устун келиб, биринчи ўринни эгаллаган бўлса, 1500 метрга югуришда кумуш медалга эга чиқди.\n- Ҳақиқатан “Баркамол авлод-2017” мусобақаларига кучли спортчилар келган экан. Буни мусобақа давомида ҳис қилдим. Аммо саросимага тушмадим. Мураббийим ўргатган билим ва кўникма ҳамда шахсий тажрибамни ишга солдим. Натижада мақсадимга эришдим.\nМаълумки, енгил атлетикага кўплаб спорт турлари, жумладан, югуриш, узоқликка сакраш, найза ва диск улоқтириш кабилар киради. Мирсаид енгил атлетиканинг югуриш тури билан 14 ёшидан буён шуғулланиб келмоқда. Гарчи, у енгил атлетика нуқтаи назаридан спортга бироз кеч кириб келган бўлса-да, эришган натижа ва ютуқлари анча салмоқли.\n- Илк иштирок этган мусобақам ҳали ҳам ёдимда, - дейди Мирсаид. – Ўшанда жуда ҳам ҳаяжонлангандим. 2014 йилнинг август ойида Навоий вилоятида мамлакатимиздаги барча болалар ва ўсмирлар спорт мактаблари ўқувчилари ўртасида мусобақа ўтказилганди. Мусобақада енгил атлетиканинг югуриш тури бўйича 1500 метрлик марра чизиғига учинчи бўлиб етиб келдим. Бу натижа фаолиятимда катта бурилиш ясади. Бундан кейин фақатгина юқори ўринлар учун курашадиган бўлдим. Машғулотларда тинмай шуғулланадиган, ўз устимда янада кўпроқ ишлайдиган бўлдим.\nШундан сўнг Мирсаид 2015 йили “Умид ниҳоллари” мусобақасида қатнашиб, совриндорлар қаторидан жой эгаллади. Йилдан-йилга, мусобақадан-мусобақага ёш спортчи тоблана борди. Мураббийлари меҳнати, ўзининг тириш-қоқлиги муваффақиятлари калити бўлиб хизмат қилди. Бугунги кунда у ўз ёш тоифасида етти карра мамлакат чемпиони, ўн бор кумуш медаль соҳиби ҳисобланади. Турли мусобақаларда олган медаллари сони эса ўттиздан ошди.\n2016 йили Баҳрайннинг Манама шаҳрида 1997-1998 йилларда туғилган ёш спортчилар ўртасида Осиё чемпионати бўлиб ўтди. Кучли ўнталикка кирган Мирсаид Бухоров гарчи совринли ўринни эгаллай олмаган бўлса-да, нуфузли мусобақа давомида ўз тажрибасини оширди. Бу кейинчалик спортчининг фаолиятида асқатди.\nЖорий йил Андижон шаҳрида 1998-1999 йилларда туғилган ўсмирлар ўртасида ташкил этилган Ўзбекистон чемпионатида Мирсаид шоҳсупанинг энг юқори поғонасидан ўрин эгаллади ва олтин медални қўлга киритди. Шу ўринда айтиш керакки, бу турнирда ғалаба қозонган спортчи олий ўқув юртига кириш имтиҳонисиз қабул қилинарди. Мирсаид эса шоҳсупадан ўрин олиб, мазкур имтиёзга ҳам эга бўлди. Шунингдек, у жорий йилнинг 11-13 июнь кунлари Тошкент шаҳрида катталар ўртасида ўтказилган Ўзбекистон очиқ чемпионатида илк бор иштирок этди. Унда Мирсаид Бухоров 5 минг метр масофага югуришда 3-ўринни қўлга киритди. Қайд этиш жоизки, мазкур масофада олтин медални ўтган йили Бразилиянинг Рио-де-Жанейро шаҳрида бўлиб ўтган ёзги Олимпиада иштирокчиси, пойтахтлик Андрей Петров эгаллади. Мирсаид шундай тажрибали ва маҳоратли енгил атлетикачилар ўртасида ҳам ўзини йўқотмай, бор маҳоратини кўрсатгани аҳамиятли.\nЁш спортчи билан қизғин суҳбатимиз давомида маълум бўлдики, унинг яқин келажакдаги катта орзуси Олимпиада ва жаҳон чемпиони бўлиш экан. “Бу эзгу мақсадга эришиш учун ҳозирдан киришганман” дейди у. Албатта, бугун юртимизда бунинг учун ёш спортчиларга барча шарт-шароитлар яратиб берилган, муҳташам ва замонавий спорт объектлари улар ихтиёрида. Улардан талаб этилаётгани астойдил шуғулланиб, фақатгина ўз истеъдодини намоён этиш, юртимиз довруғини дунёга ёйиш. Энг муҳими, ёшларимиз буни дилдан чуқур ҳис қилишади.


Qalampir.uz - Ўзбекистонда ким қанча маош олади?\n17:02, 09.01.2016 Технология\nЎзбекистонда тиш шифокорларининг ўртача ойлиги 1.500000 сўмдан 20.000000 гача, дўконлардаги сотувчиларнинг ойлик маоши эса ўртача 350.000 сўмдан 1.500000 гача экан.\nInstagram ижтимоий тармоғида Ўзбекистонда истиқомат қилувчи турли касб эгаларининг ойлик маошлари ва даромадлари миқдори билан таништириб борувчи @oylik саҳифаси ишга тушди. Саҳифа бошқарувчиларининг маълум қилишича, бу саҳифа иш излаётганларга анча қулайлик яратади.\n@oylik саҳифасини юритиб борувчи маъмурларнинг маълумотларига қараганда, Ўзбекистонда тиш шифокорларининг ўртача ойлиги 1.500000 сўмдан бошланиб, энг кўпи билан 20.000000 гача экан. Дўконлардаги сотувчиларнинг ойлик маоши эса ўртача 350.000 сўмдан 1.500000 гача, дорихонадаги фармацевт-сотувчилар эса тажриба орттиргунларига қадар 500.000 сўм ойлик олишса, кейинчалик уларнинг маошлари 2.000000 га етади, дейилади @oylik саҳифасининг хабарларида.\nШунингдек, музкур саҳифада даромадлари энг кўп муҳокама қилинадиган касб эгалари – хонандаларнинг ҳам топиш-тутишлари ҳақида маълумот берилган. @oylik саҳифасида қайд этилишича хонандалар қўшиқ, клип ва бошқа чиқимларни назарда тутмаган ҳолда ойига ўртача 1000 АҚШ доллари даромад топишади.\nРайҳон “Жавоб бер”ни хориждан ўғирлаган деб тахмин қилиняпти\nТошкентда Бэтмен қиёфасидаги мотоциклчи пайдо бўлди\n16:53, 13.12.2018 1 577\n10:27, 12.12.2018 3 142\n20:20, 20.11.2018 2 610\n21:01, 13.11.2018 19 678\n10:19, 01.11.2018 9 753


Янги вазир тундан тонггача пойтахт шифохоналаридаги вазиятни ўрганди — Sof.uz\nЯнги вазир тундан тонггача пойтахт шифохоналаридаги вазиятни ўрганди\n15.11 14:55 209 Ўзбекистон\nСоғлиқни сақлаш вазири Б. Мусаев бошчилигида ишчи гуруҳ тузилиб, 13 ноябрь тунда пойтахт шифохоналаридаги вазият ўрганилди, дея хабар бермоқда ССв Ахборот хизмати.\nШундан сўнг 14 ноябрь тонгги соат 04:30да Тошкент шаҳрида болалар ўртасида ўткир респиратор касалликлар тарқалиши билан боғлиқ муаммоларни зудлик билан бартараф этиш мақсадида Соғлиқни сақлаш вазири бошчилигида шошилинч йиғилиш ўтказилди.\nНатижада ўша куннинг ўзида ўрганиш хулосалари таҳлил қилиниб, пойтахтдаги шифо масканларида 600 дан зиёд қўшимча ўрин-жойлар ташкил этилди ҳамда она ва болаларга даволанишлари учун етарли шароитлар яратилди.\nБугун, 10:13 67 Ўзбекистон


Чидамли транспортерлар каталоги в Ташкенте 28727000 сум. - объявления на сайте Nado Info\nЧидамли транспортерлар каталоги Ташкент\nТурли максадлар учун етказиш ва юклаш вазифасига Транспортерларни таклиф киламиз. Вторсырьени кайта ишлаш сохаси яна бир керак бўладиган ускуналар жамланмаси. Улардан кутиладиган вазифа шундаки хом ашёни бирор бир ускунага етказиб бериш, бунда ускунага келиб бораётган махсулотни бир хил мейёрда тасарруф килиш мумкин. Юклаш ускуналарининг турлари кўп, масалан тасмали транспортер, шнекли нория, эгилувчан қия бўлувчилари хам бор. Агар сиз полимерларни кайта ишлаш бизнесингизни кенгайтирмокчи бўлсангиз, албатта бизга кунгирок килинг, Ускуналар каталоги билан танишинг.


Материалы за 06.09.2021 » Зарафшон шаҳар ҳокимлиги расмий-веб сайти\nУЙ-ЖОЙ ОЛИШ УЧУН ИПОТЕКА КРЕДИТЛАРИ: муҳим саволларга батафсил жавоблар Ипотека кредитлари олиш бўйича кўпчиликда саволлар юзага келмоқда. Айниқса, янги тартиб доирасида қулай шартларда арзон уй-жойлар олиш учун кредит ажратилиши белгилангач, бу борадаги қизиқишлар ва мурожаатлар янада ошди. Қандай...\nРасмий статистикага кўра, Ўзбекистонда коронавирус камаймоқда. Яна бир тўлқин ортда қолдими? — мутахассис жавоб бердиУшбу саволга Коронавирусга қарши курашиш штаби аъзоси Севара Убайдуллаева жавоб қайтарди. «Дарҳақиқат, 1 сентябрдан ҳозирги кунга қадар расмий статистик маълумотларга кўра янги...\nРасмий статистикага кўра, Ўзбекистонда коронавирус камаймоқда. Яна бир тўлқин ортда қолдими? — мутахассис жавоб берди Жамият Ушбу саволга Коронавирусга қарши курашиш штаби аъзоси Севара Убайдуллаева жавоб қайтарди. «Дарҳақиқат, 1 сентябрдан ҳозирги кунга қадар расмий статистик маълумотларга кўра...


Британия Фарҳод Қодировни депортация қилмоқчи\n26 июн 2022, Тошкент вақти: 06:38\nЎзбекистонда қамоқ жазоси ва қийноқлар таҳдид солаётган Фарҳод Қодировга Буюк Британия ҳукумати сиёсий бошпана бермади. 27 ёшли тақводор мусулмон 2003 йилда ҳукумат таъқибларидан қочиб Тошкентдан кетиб қолганди.\nЎзбекистонда сўнгги икки ой ичида диний-сиёсий айблар билан юздан зиёд киши суд қилиниб, узоқ йиллик қамоқ жазоларига ҳукм этилган. Бу ҳам фақат маҳаллий инсон ҳуқуқлари ҳимоячиларига маълум бўлган ҳолатлар, холос.\nЎзбекистон махсус хизматлари, айниқса, Ҳизб ут-таҳрир диний-сиёсий партияси марказларидан ҳисобланган Буюк Британиядан қайтаётган ёшларга алоҳида аҳамият бериб келади. Британиядан қайтган талабаларнинг кўп ҳолларда сўроқ қилиниш ёки ҳибсга олиниш ҳолатлари маълум. Лондонда бўлиб Тошкентга қайтган Фарҳод Қодировнинг исми ҳам Ўзбекистон махсус хизматлари сўроққа тутган бир талаба орқали маълум бўлди. Шундан сўнг Фарҳод қайтиб Британияга қочишга мажбур бўлди.\n“2003 йилда бу ерга келганимда визам бор эди. 2004 йил январь ойида визам тугади. Ҳамма нарса жой-жойига тушгандан кейин Ўзбекистонга қайтиб кетаман деб ўйлаб, мен уйга қайтиб кетмадим. Талаба болалар билан бирга яшадим. Биров мендан сўраса, мен ҳам талабаман, деб айтардим. 2004 йил ëзларда Обидхон қори аканинг ўғиллари ўғирлаб кетилди. Мен таниган бошқа иккита акамиз ҳам ўғирлаб кетилди. Ўшандан кейин уйимизга участка нозири келиб: “Нимага келмаяпти?” деб сўраган. Мен ҳаммаси жой-жойига тушса, қайтиб бораман, деб ўйлаган эдим. 2005 йилда эса ҳалиги воқеалар бўлди”,- дея ҳикоя қилади Фарҳод.\nФарҳод Қодиров “ҳалиги воқеалар” деб тилга олган воқеалар 2005 йилда Андижондаги намойишнинг қонли бостирилиши эди. Ушбу зўравонликларга бефарқ бўлмаган Фарҳод Лондондаги Ўзбекистон элчихонаси олдида уюштирилган намойишда иштирок этган.\n“Намойишга бордик, ўзбекларни кўрдик. Ўша ерда баъзи одамлар билан гаплашдик. Ўшалар билан турганимизда ўзбек ҳукумати намойишни видеокамерага олаëтганини кўриб қолдим. Шундан кейин Ўзбекистон ҳукумати талабаларни чақиртира бошлади. Азиз Раҳимов исмли акамиз: “Мен ишларимни ҳал қилиб келай”, деб кетди ва уни ушлаб қайтиб қўйиб юборишмади. У ҳозир ҳам қамоқда. Ўша намойишдан кейин Англияда ўқиëтган ўзбек талабалари Ўзбекистонда сўралган. Келсин, биз савол-жавоб қилмоқчимиз, дейишган. Мени ҳам сўрашган. Лекин мен: “Аввалги муаммолар билан ҳаммаси бир бўлади”, деб ўйлаб қайтиб бормадим. Олдин муаммоси бўлмаганлар қайтиб борган. Бошқа кўпчилик қайтиб бормаган”,- деди Фарҳод.\nЎзбекистон ҳукуматига қарши намойишда иштирок этганидан ташқари Фарҳод тақводор мусулмонларга хос оддий ҳаёт кечиради. У ўз диний қарашлари ҳақида гапириб: “Биз Ўзбекистонда ҳанафий мазҳабидамиз. Менинг “Ҳизб ут-таҳрир”га ҳеч қандай алоқам йўқ. Мен уларни қўллаб-қувватламайман. Ўзи Ўзбекистонда “Ҳизб-ут таҳрир”, “Ваҳҳобий” деган тамғани ҳамма мусулмонларга ëпиштиришади. Ўзбекистонда ҳамма мусулмонлар бараварига ëмон кўрилади. Обид қори ака, Абдували қори акаларни ҳурмат қиламан. Улар кўп одамларга динни ўргатган. Ўзимизга устоз деб биламиз”,- деди.\nФ.Қодиров агар Ўзбекистонга қайтиб борса, у ерда ўзининг ҳизбчи ёки ваҳҳобий эмаслигини исботлаб бўлмаслигини таъкидлади. Унинг учун Ўзбекистонга қайтиш озодликдан маҳрум бўлиш билан баробардир. Бироқ Буюк Британия Ички ишлар вазирлиги муаммонинг қанчалик чуқурлигини ёки англаб етмаяпти ёки тушунишни истамаяпти.\n“Мен 2006 йил октябрь ойида сиëсий бошпана сўрадим ва рад жавоби олдим. Кейин суд бўлди. Судда судя ҳам рад этди. “Ўзбекистон бизнинг иттифоқдошимиз. Инсон ҳуқуқлари жуда ҳам оғир аҳволда, лекин мусулмонларга бемалол масжидлар очилган. Университетларимиз бор, деб ўзбек расмийлари айтишади. Шунга биноан биз сенга хатар йўқ, деб топдик”,- деб рад этишди. Кейин апелляцияга ҳам топширдим. Олий суд ҳам кўриб чиқмаймиз, деб рад этди. 2007 йил сентябрь ойида қайтариб учириб юборамиз, дейишаëтган эди. Кейин ўртоқларим халқаро ташкилотларга ва “Амнести интернейшнл”га мурожаат қилди. Ҳамма мен ҳақимда: “Биз қайғурамиз. У, албатта, қийноқларга солинади”, деб ўз муносабатини ëзди. Сентябрь ойида мени учириб юбормоқчи бўлган пайтда Европа суди тўхтатиб қолди. Бунинг ишини Буюк Британия қайтадан кўриб чиқиши керак, деб ҳукм қилишди”,- дейди Ф.Қодиров.\nҲозирча Фарҳод Қодировнинг ишини Европа суди қайта кўриб чиқяпти. Фарҳодни ҳимоя қилиш кампаниясини мувофиқлаштираётган Лондондаги “Ўзбекистон ташаббус гуруҳи” раҳбари, таниқли журналист Шоҳида Ёқуб бу йўлда жиддий қийинчиликлар қолаётганини билдирди.\nШоҳида Ëқуб: Фарҳод Қодировни депортация қилиш таҳликаси жуда ҳам катта. Агар ҳозир у полиция қўлига тушса, албатта, депортация қилиниши мумкин. Агар Фарҳод Ўзбекистонга депортация қилинса, унинг ҳаëтига катта таҳлика бўлади.Чунки Фарҳод Ўзбекистондан қочиб кетган. У Обидхон қори тарафдори ва унинг маърузаларида қатнашган. Фарҳод Лондонда ҳам сиëсий ишлар билан шуғулланган. У инсон ҳуқуқлари фаоли. Ўзбекистон ҳукумати, менимча, унинг иши ҳақида жуда яхши хабардор. У Ўзбекистонга борса қўлга олинади ва қамоққа ташланади.\nОзодлик: Наҳотки Британия ҳукумати Ўзбекистонда айнан диний-сиëсий айб билан қамалганлар сони кўпайгани ҳақида хабардор эмас? Мана, охирги икки ой ичида ҳизбчилик ва ваҳҳобийликда айбланиб юздан зиëд киши қамалди. Наҳотки Британия ҳукумати бу фактл%


ॐ๑♥_Folbinlikni jazosi _ ♥๑ॐ - Страница 2 - O'zbekona Forum\nShanba, 18.09.2021, 12:25\n| ॐ๑♥_Folbinlikni jazosi _ ♥๑ॐ - Страница 2 - O'zbekona Forum | Ro'yhatdan o'tish | Kirish\nO'zbekona Forum » Umumiy bo'lim » Munajjimlar bashoratiga ishonasizmi » ॐ๑♥_Folbinlikni jazosi _ ♥๑ॐ (Folbinlikni jazosi)\nॐ๑♥_Folbinlikni jazosi _ ♥๑ॐ\nxxxuz_0707 Дата: Seshanba, 20.12.2011, 17:35 | Сообщение # 16\n1chi raqamda ular yana bilmadim\nMassari Дата: Chorshanba, 21.12.2011, 04:42 | Сообщение # 17\nJEK Дата: Chorshanba, 21.12.2011, 06:47 | Сообщение # 18\nMALINA16 Дата: Chorshanba, 21.12.2011, 13:02 | Сообщение # 19\nMassari Дата: Payshanba, 22.12.2011, 03:19 | Сообщение # 20\n_Jon_Polat_ Дата: Dushanba, 26.12.2011, 01:23 | Сообщение # 21\nyolgiz Xudoga ayon\nॐ˙·Sayt_Malikasi·˙ॐ Дата: Shanba, 31.12.2011, 08:52 | Сообщение # 22\nIslom dinida sehr va folbinlikka\nmunosabatni anglash uchun\nQur'oni karim va Paygambarimiz\n(s.a.v) sunnatlariga muroja'at\netish lozim!"SEHR" sözini arablar\nva lugat ulamolari qanday\nma'noda qullaganini bilish ham\nmuhim, "SEHR" Sözi lugatda\nchiqib kelish joyi 'nozik,lafif,va\nsababi maxfiy narsaga nisbatan\nsehrlab quydi" degan iborada\ntushuniladi.aslida sehr bir narsani\nhaqiqatidan boshqa tarafga\nburish demakdir.Bunda sehrgar\nbotil narsani haqiqatga uxshatib\nkörsatishi közda tutilgan."\nMuhitul - muhit " kitobining\nmuallifi : "sehr bu biror narsaning\naksini mohirlik bilan bajarish\nbölib, hatto inson uning\nnatijasida ösha ishda ikkilanib\nqoladi" deb yozadi.Bazi\nॐ˙·Sayt_Malikasi·˙ॐ Дата: Shanba, 31.12.2011, 08:53 | Сообщение # 23\n"Aslida , sehr biror narsani\nhaqiqiy holatidan özga holatga\naylantirish bölib, sehrgar nohaq\nishni haqdek körsatib, unga\nishongan kishini sehrlab qöyadi."\ndeyiladi.(inb Manzur. Lisanul arab\nkitobi .bayrut 2000.6-jild.189-bet.\nॐ˙·Sayt_Malikasi·˙ॐ Дата: Shanba, 31.12.2011, 08:57 | Сообщение # 24\nMaqsidiy (rohmatullohi alayh):\nyoki öqiladigan sözlardan iborat\nnarsadir.biror narsaga sehr\nqilinib , uning tasirida sehrlangan\nkishining badani, qalbi yoki\naqliga bevosita ta'sir\nötkaziladi.SEHR ta'sirida er xotin\nörtasi buziladi,ular özaro\ndushman qilib qöyiladi yoki 2\nkishi bir biriga isitib\n1405 x 10-jild 104-bet.\nॐ˙·Sayt_Malikasi·˙ॐ Дата: Shanba, 31.12.2011, 08:58 | Сообщение # 25\n"SEHR sehrgar bilan\njin örtasidagi kelishuvdan\niborat.JIN yordam berishi uchun\nsehrgar unga atab ba'zi harom va\nshirkiy amallarni bajaradi.\nIslomda sehrni örganish man\nqiladi.SHaytonnn rozi qiladigan ,\nshariatda harom sanalgan bazi\nharom sanalgan bazi ishlarni\nbajarish bilan qilinadigan amal\nMaster Дата: Chorshanba, 11.01.2012, 12:01 | Сообщение # 26\nИслом уламолари сеҳргар шак-шубҳасиз, кофир бўлади, деган ҳукмни ўқишган. Бунга ҳужжат сифатида қуйидаги оят келтирилади: «Балки одамларга сеҳр ўргатадиган шайтонлар кофир эдилар» (Бақара сураси, 102).\nЛаънатланган шайтоннинг одамларга сеҳр ўргатишдан кўзлаган бирдан-бир мақсади– уларни мушрикка айлантиришдир. Аллоҳ ўзига шерик қилган нсонни ҳеч қачон кечирмайди.\nБугунги кунда кўплаб гумроҳ кимсаларнинг сеҳрга аралашиб юрганига гувоҳ бўласиз. Улар сеҳрни фақатгина ҳаром деб ўйлайдилар ва унинг куфр эканлигини ҳис қилмайдилар. Бу ҳол айниқса, эр-хотин орасидаги муносабатларда – иссиқ совуқ ва шу каби нарсаларни қилишда яққол намоён бўлади. Улар бу ишларида аксарият қисми ширк ва куфр бўлган сўзларни қўллайдилар.\nИсломда сеҳргарнинг жазоси – ўлим, қатл этмоқ. Чунки у Аллоҳга куфр келтирган ёки шунга яқинроқ, ўхшаш иш қилган бўлади.\nҲар бир банда Аллоҳ таолодан қўрқиши ва дунё-ю охиратини куйдириб юборадиган бунингдек ишлардан сақланиши лозим.\nЖундуб (розийаллоҳу анҳу) айтган эдилар: «Сеҳргарнинг жазоси – қилич билан чопиб ташлаш».\nБужола ибн Убда айтади: «Умардан (розийаллоҳу анҳу) вафот этишларидан бир йил олдин мактуб олдик. Унда, «Сеҳргар эркагу сеҳргар а±лнинг ҳар бирини ўлдиринглар», дейилган эди (Аҳмад, Абу Довуд).\nВаҳб ибн Мунаббаҳ айтадилар: «Аллоҳ азза ва жалла: «Мендан ўзга илоҳ йўқ. Сеҳр қилган ва сеҳр қилдирган, фол очган ва фол очирган, шумланган ва шумлантирган кимсалар Мендан эмас», дейди», деб айрим китобларда ўқидим.\nАли ибн Абу Толиб (розийаллоҳу анҳу): «Фолбин - сеҳргар, сеҳргар эса кофирдир» деган.\nАбу Мусо (розийаллоҳу анҳу) айтадилар: «Расулуллоҳ соллаллоҳу алайҳи васаллам дедилар: «Уч тоифа одам жаннатга кирмайди: «Маст қилувчи нарсага одатланиб қолган кимса, қариндош-уруглар билан алоқани узган кимса ва сеҳрни тасдиқловчи кимса» (Аҳмад, Ибн Ҳиббон, Ҳоким).\nИбн Масъуд (розийаллоҳу анҳу) айтадилар: «Албатта, афсун ўқиш, тумор тақиш ва иссиқ-совуқ қилиш ширкдир» (Ибн Ҳиббон, Ҳоким).\nКимки тумор ёки мунчоқ тақиб, бу кўз тегишидан сақлайди, деб эътиқод қилса ширк келтирган бўлади.\nИссиқ-совуқ эса Аллоҳ таоло тақдирига таъсир қилади, деб эътиқод қилишади. Бу эса ширкдир.\nХитобий (розийаллоҳу анҳу) айтадилр: «Агар Қуръон ёки Аллоҳ таолонинг исмлари билан дам солса, бу мумкиндир. Чунки Пайғамбар соллаллоҳу алайҳи васаллам Ҳасан ва Ҳусайн (розийаллоҳу анҳумо)га дам солиб: «Сизларни Аллоҳнинг тўлиқ калималари ила ҳар бир шайтону ҳашаротдан ва ҳар бир ёмон кўздан ¤з паноҳида сақлашини сўрайман», дер эдилар. (Ҳоким. Саҳиҳ ҳадис).\nАллоҳ паноҳ сўралгувчи зот, суянишга лойиқ зот ҳам Удир.\n«(Эй инсон), ўзинг аниқ билмаган нарсага эргашма», оятининг тафсирида Калбий: «Билмаган нарсанг ҳақида гапирма», деган бўлсалар, Қатода: «Эшитмаган нарсангни эшитдим, кўрмаган нарсангни кўрдим ва билмаган нарсангни билдим, демагин», деганлар.\nMaster Дата: Chorshanba, 11.01.2012, 12:01 | Сообщение # 27\n«Чунки қулоқ, кўз, дил – буларнинг барчаси тўғрисида (ҳар бир инсон) масъул бўлур», оятини тафсир қилиб, Ибн Аббос (розийаллоҳу анҳу): «Аллоҳ бандаларидан бу аъзоларни қандай ишларга ишлатганини сўрайди», деганлар.\nБу ояти карима ҳалол бўлмаган нарсага қараш, ҳаром нарсани эшитиш ва жоиз бўлмаган нарсани ирожа қилишдан қайтаришга ҳужжат бўлади. Аллоҳу аълам.\n«(У зот) ғайбни билгувчидир. Бас, Ўз ғайбидан бирон кимсани огоҳ қилмас. Фақат Ўзи рози бўлган пайғамбарнигина (Ўзининг ғайбидаги сир-асрорининг айримларидан огоҳ этар)» (Жин сураси, 26–27).\nМазкур ояти карима юлдузлар ғайбга далолат қилади, деб иддао қилган кимса кофир бўлишига далилдир. Аллоҳу аълам.\nАбу Ҳурайрадан (розийаллоҳу анҳу), Расулуллоҳ соллаллоҳу алайҳи васаллам айтдилар: «Кимки башоратгўй ёки фолбиннинг олдига бориб, айтаётган гапини рост деб билса, у шубҳасиз, Муҳаммадга тушган нарсага куфр келтирибди» (Абу Довуд, Насоий, Ибн Можа).\nЗайд ибн Ҳолид Жуҳаний (розийаллоҳу анҳу) айтадилар: «Расулуллоҳ соллаллоҳу алайҳи васаллам биз билан бомдод намози ўқидилар. Туни билан ёмғир ёғиб чиққан эди. Намозни ўқиб бўлгач, одамларга юзланиб: «Раббингиз нима деганини биласизларми?» дедилар. Улар: «Аллоҳнинг Расули билгувчироқ», деб жавоб беришди. Расулуллоҳ соллаллоҳу алайҳи васаллам дедилар: «У зот айтдики: «Бандаларимдан айримлари менга иймон келтириб, айримлари куфр келтириб тонг оттирди. Кимки: «Аллоҳнинг фазли ва раҳмати ила бизга ёмғир ёғди», деса у Менга иймон келтириб юлдузларга куфр келтирибди. Аммо кимки: «Бу ва бу ходисалар (шамол, булут) бўлиб бизга ёмғир ёғди», деса, у Менга куфр келтириб, юлдузлар (осмон жисмлари)га иймон келтирибди» (Муттафақун алайҳ).\nУламолар айтадиларки: «Агар бир мусулмон: «Фалон ҳодиса бўлиб ёмғир ёғди», деса ва бу гапини шу ҳодиса, масалан ҳаво булут бўлишининг ўзи ёмғирни пайдо қилади, вужудга келтиради ва ёмғир ёғаверади, деган маънода айтган бўлса, у шубҳасиз, муртад бўлиб кофирга айланади.\nАгар бу гапни шу ҳодиса ёмғир ёғишининг аломати, одатда шу ҳодиса бўлганда ёмғир ёғади, бироқ ёмғирнинг яратувчиси Аллоҳ таоло ва у Аллоҳнинг фазли ила ёғади, деган маънода гапирган бўлса, кофир бўлмайди.\nҲар қандай ҳолатда ҳам, бу жумла кофирлар гапи бўлгани боис уни айтиш макруҳдир.\nРасулуллоҳ соллаллоҳу алайҳи васаллам айтдилар: «Кимки башоратгўйнинг олдига бориб, ундан бирон нарсани сўраса ва уни тасдиқласа, қирқ кунгача унинг биронта ҳам намози қабул қилинмайди» (Муслим ривояти).\nОиша розийаллоҳу анҳо айтдилар: «Одамлар Расулуллоҳ соллаллоҳу алайҳи васалламдан фолбинлар ҳақида сўрашди. У зот розийаллоҳу анҳо: «Улар ҳақ эмаслар», дедилар. Улар: «Ё Расулуллоҳ, улар гоҳида шундай гапларни айтадиларки, у ҳақ бўлиб чиқади», дейишди. Расулуллоҳ соллаллоҳу алайҳи васаллам: «Бу ҳақ калимани жин ўғирлаб (ўғринча билиб) олади-да уни дўсти (фолбин)нинг қулогига қуяди. Фолбинлар эса унга юзта ёлғонни аралаштириб юборадилар», дедилар» (Муттафақун алайҳ).\nОишадан розийаллоҳу анҳо, Пайғамбар соллаллоҳу алайҳи васаллам айтдилар: «Фаришталар булутга тушадилар ва осмонда ҳукм қилинган ишни зикр қиладилар. Шайтон ўғринча қулоқ тутиб, эшитиб олади-да, уни фолбинларга «ваҳий» қилади (уқтиради). Улар эса унга ўзларидан юзта ёлғон қўшиб, ёлғон гапирадилар» (Бухорий ривояти).\nАли ибн Абу Толиб (розийаллоҳу анҳу) айтганлар: «Фолбин – сеҳргар, сеҳргар эса кофирдир».\nҚадимгиларнинг бу масалага нисбатан муносабатларини ўрганиб чиқдик. Энди бугунги кунимизга ҳам бир назар ташлайлик.\nMaster Дата: Chorshanba, 11.01.2012, 12:02 | Сообщение # 28\nБугунги кун одамлари сеҳргарлик, фолбинлик ҳамда мунажжимлик балоси билан балоланган. Бу ҳол шу қадар кенг ривож олганки, оммавий ахборот нашрлари ҳам мунажжимлар башоратига алоҳида эътибор қаратиб, одамларнинг юлдузига қараб фол очиш билан овора. Аллоҳнинг каломи, пайғамбар с.а.в нинг ҳадиси шарифлари бир четда қолиб, одамлар шайтонга ростмана шогирд тутинган фолбинларнинг сўзларига қулоқ соладилар. Юқорида гуноҳи кабира рукни остида келган хабарларда бир ҳадис эътиборимизни ўзига тортади. Росулуллоҳ с.а.в ўз ҳадисларида фолбиннинг олдига бориб, унинг гапини тасдиқлаган киши диндан чиқишини айтганлар. Нима учун энди, фақат борган одам эмас, балки бориб гапини тасдиқлаган киши? Ҳеч ўйлаб кўрганмисиз? Гап бу ерда фолбиннинг олдига боришда эмас, балки унинг гапини тасдиқлашда. Иймон ҳақида кетмоқда гап.\nФолбинларнинг олдига борган кишилар турли мақсад билан боришади, уларнинг аксари келажагини билишга қизиқади. Аммо оддий бир фаросат билан ўйлаб кўришмайдики, бораётган жойларида ўтирган одам худди мен каби бир одам, агар фолбин бўлиб, келажакни билса, нима учун турли конларни топиб, лотореяларни ўйнаб бойиб кетмаган. Нима учун камбағал ва хор бўлиб яшамоқда. Ғайбни биладиган одамга ярашадими бу ҳолат? деб ўйлаб ҳам кўрилмагани аламли ҳолат.\nЯқинда бир табиб акамиз оддий ҳикояни, бўлган воқеани сўзлаб бердилар. Уларнинг олдига бир йигит келибди. Бозорда юрганида одамлар ҳазиллашиб йигитни табибнинг олдига жўнатишган экан. Акамиз: Хўш, келинг, қандай мақсад ила келдингиз, деса, ҳалиги йигит: Амакимни ўлдириб беринг, дебди.\nТабибнинг ҳайронлиги ошибди: «Ия, Ким айтди сизга мени одам ўлдиради»,\nЙигит: «Йўқ нотўғри тушуниб қолдингиз, шекилли, мен амакимни иссиқ совуқ қилиб беринг» демоқчи эдим, деган сўзни айтибди.\nКейин маълум бўлишича, табибнинг олдига келиб қолган йигит бир неча кундан бери амакиси билан жанжаллашиб юрган экан. Бунга сабаб албатта узоқ маҳаллада яшовчи фолбин хотин бўлганди.\nТабиб акамиз кўпни кўрган, бу соҳада ката фириб ишлари бўлиб туришини билгани боис, йигитга бўлган воқеани ипидан игнасигача тушунтирган бўлди. Ҳақиқатан ҳам воқеа аслида шундай ривож олганлиги маълум бўлди кейинроқ. Демак, тингланг, жуда ҳам оддий воқеани:\nЙигит адашиб, фолбиннинг олдига боради. Эртанги кунини билмоқ ниятида. Фолбин эса тайёр гўшт келганидан фойдаланиб, йигитнинг яшаш жойини яхшилаб билиб олади. Амакиси билан яшаётган йигит чиқиб кетаётганда фолбиндан «дарвозаси остонасига бир дам солинган суякни кўмиб қўйиш» вазифасини олади. Йигит бориб шу ишни қилади. Кейин фолбиннинг одамлари йигит яшайдиган хонадонга бориб, амакиси ва хотини тезлик ила фол очдириш зарурлигини уқтиришади. Ҳеч нарсадан бехабар фолбин шошилинч етиб келган амакини ҳайратга солади. Чунки у умуман нотаниш хонадон ҳақида ишонарли фол очарди: «Сизнинг уйингизда бир йигит юрар экан-а, - дейди охирги юришга ўтган фолбин, - ўша йигит ўлиб кетган акангизнинг ўғли бўлади, фалон-фалон жойда ишлайди, яқинда уйланмоқчи бўлиб юрибди. У сизнинг ўлимингизни истаб, ҳар хил ишларга қўл урган».\nMaster Дата: Chorshanba, 11.01.2012, 12:03 | Сообщение # 29\nМана шу ерда амаки сапчиб тушади: Бўлмаган гап, жияним тупа-тузук йигит, унинг қўлидан бу иш келмайди.\nХўп майли, - дейди фолбин, - бориб унда дарвоза остига кўмиб қўйган суякларини бир очиб кўринг...\nАмаки лаққа тушади-қўяди, чунки эътиқодсиз одам бундай пайтда бошқа чора топа олмайди ҳам.\nБир-бирига билдирмасдан бир фолбиннинг олдига келган амаки жиян камида миллион сўмлик ҳаражат қилиб қўйишади. Охир-оқибат, фолбин бита мижозидан воз кечади. Яъни йигитдан. Шунинг учун амакисини ўлдиришга шай турган йигит бошқа фолбин қидириб, табиб акамизнинг олдига келиб қолади.\nМасала ойдинлашгандан сўнг, йигит уйига қайтди. Амакисига бўлган воқеани сўзлаб берган эди, хонадон соҳиблари ҳақиқатан ҳам фолбиннинг тузоғига илинганликларини билишди. Ҳаммасини яхшилаб ўйлаб кўришди ва жуда ҳам тубан ҳолатга тушиб қолганликларини англаб етишди. Яхшиямки, Аллоҳнинг хоҳиши билан йигит иймон-эътиқодли табиб уйига бориб қолган эди, акс ҳолда...\nБундай воқеалар айни пайтда жуда кўпайиб кетган. Бунинг сабабини ўрганиш учун Яна ўша ҳадиси шарифга мурожаат қиламиз. Росулуллоҳ с.а.в фолбиннинг олдига бориб, унинг гапини тасдиқлаган кишини муртад демоқдалар. Демак, бу ерда гап иймон-эътиқод ҳақида.\nИнсон табиий эҳтиёжлар маҳсули ҳисобланади. Агар унинг қорни очса, албатта нимадир ейди. Ҳалол йўл билан топмаса, ҳароми билан озуқаланади барибир. Нафсни қондирмасдан унинг иложи йўқ. Балоғатга етганлар ё никоҳланиб шахвий нафсларини қондиришади, ёки зино қилишади. ўртада йўл йўқ. Инсон вужудида қалб деган бир жавҳар бор. У сиғинишга, қуллиқ килишга эхтиёж сезади. Шуни яхши билиб олайликки, Аллоҳга сиғинмаган банда барибир нимагадир, кимгадир сиғинади. Аллоҳнинг тақдиридан рози бўлмаган банда кимнингдир сўзларидан рози бўлади ва ана шу сўзларга ишонади. Шунинг учун ҳам, сарвари коинот с.а.в фолбиннинг сўзини тасдиқлаган кишини диндан чиқади, деганлар. Шу биргина амал ила инсон кофир бўлиши турган гап. Фолбиннинг айтаётган сўзлари юз фоиз тўғри чиқиб қолса ҳам, унинг сўзларига мўмин одам ишонмайди, чунки Аллоҳ ва Унинг росули буни қатъий равишда таъқиқлаган. Баъзан инсонларни синаш учун фолбин ва мунажжимларнинг сўзларини амалга оширади, худди шайтон бир одамнинг кўзига қўлини тиқиб олиб, фолбиннинг олдидан чиққанида қўйиб юборгани сингари. ўша одамнинг кўзи тузалиб кетади-да, у буни фолбин амалга оширди, деб ўйлайди. Бу ерда гап иймон, эътиқод, ишонч устида кетмоқда. Бу савдо қаттиқ савдо ҳисобланади.\nҲозирги кунда мунажжимлар башоратига қараб иш режалаштирадиган, газета нашрларида чоп этилган башоратларга ишониб, келган совчини қайтариб юбораётган юртдошларимизга хитобимиз шуки, Аллоҳга қайтинг, Муҳаммад с.а.в қайтарган ва охири абадий дўзаҳ бўладиган йўлни тарк этинг. Пайғамбаримиз Аллоҳ таъоло ҳар бир одамнинг тақдирини яратилишидан эллик минг йил олдин ёзиб қўйилганини айтиб кетганлар. Бу тақдирни ҳеч ким ўзгартира олмайди. Фолбинларга қатнаётган опаларимиз, сингилларимизнинг шу бугунданоқ бу йўлдан қайтишларини сўраймиз. ўзингиз ўйлаб кўринг, нима учун фолбинлар ҳамиша хор ва ғарибхоналарда яшашади. Нима учун улар келажакни айтиб бериш учун ўзларида журъат топишади-ю, оёқлари остида турган конларни топиб, бойиб кетмайдилар. Майли, бу ҳам оғирдир, нега биргина лоторея қоғозини олиб, ноль бутун мингдан бир миллиметр нарида турган ёзувни ўқиб, Нексия ё Дамас эгаси бўлиб олишмайди, нега?! Чунки улар келажакни ҳеч қачон била олишмайди. Аллоҳ таъоло Қуръони каримда бу илм фақат ўзида эканлигини айтган. Аллоҳ билан Аллоҳнинг илмини талашаётган бандалар албатта хор бўлажак. Шу малъун, ифлос ва жирканч маҳлуқларнинг олдига бориб, иймон-у эътиқодни поймол қилмайлик, азизлар. Кимки шу ишни қилган бўлса, шу бугуноқ тавба қилсин, Аллоҳ кечирувчи Зот. Улгура олмай қолса, Аллоҳнинг ўзи асрасин, қиёматда Муҳаммад с.а.в га тушган динда турмайди. Ҳаммага Яратгандан тавфиқ ва офият сўраб қоламиз. Албатта, У саҳий ва марҳаматли Зотдир.\nMaster Дата: Juma, 13.01.2012, 13:49 | Сообщение # 30


ahlisunnat.com-Закот-Ушр-Садақа-Закот билан алоқадор ҳукмлар\nЗакот билан алоқадор ҳукмлар\nСавол: Ҳақ бўлган бошқа мазҳабларимизда закот ҳақида билдирилган ҳукмлар ҳақида хабар бера оласизми?\nЖавоб: Ханафий мазҳабида нисоб миқдори 96 грамм, бошқа уч мазҳабда 69 граммдир.\nХанафийда ёш боланинг ва телбанинг молидан закот берилмайди. Бошқа уч мазҳабда берилади.\nШофийда закотни камида уч синфга бериш керак. Бошқа уч мазҳабда фақат бир синфга бир фақирга бериш кифоядир.\nХанафий ва ханбалийда закот фарз бўлиши билан ҳамон бериш лозим эмас. Шофий ва моликийда закот фарз бўлиши билан ҳамон бериш фарздир.\nЗакот бермаслик учун йил тўлмасдан туриб молини бирига ҳадя этган ёки сотган ҳийла қилгани учун гуноҳкор бўлса ҳам, ханафий ва шофийда закот беришдан озод бўлади. Моликий ва ханбалийда озод бўлмайди.\nФақирдаги оладиган пулини закот деб ҳисоблаш моликийда жоиз, бошқа уч мазҳабда жоиз эмас.\nШофий ва ханбалийда куч-қуввати жойида бўлиб, ишлай оладиган фақирга закот бериш жоиз эмас. Ханафий ва моликийда жоиздир.\nМоликийда йил тўлмасдан закот берилмайди. Бошқа уч мазҳабда бериш жоиздир.\nЗакотни бошқа шаҳарга жўнатиш ханафийда макруҳ, бошқа уч мазҳабда ҳеч жоиз эмас. Агар юборилаётган шаҳарда уйғунроқ кимсалар бўлса, закотни бошқа шаҳарга юбориш макруҳ бўлмайди.\nХанафийда сабзавотнинг ушри берилади, бошқа уч мазҳабда берилмайди. Ханафийда меваларнинг ушрини тарозида тортмасдан туриб бериш жоиз эмас. Бошқа уч мазҳабда тахминан ҳисоблаб, бериш жоиз. Асалнинг ушри шофий ва моликийда берилмайди, ханафий ва ханбалийда берилади.\nХанафийда аёлининг зийнатлари закотга тобедир. Бошқа уч мазҳабда тобе эмас.\nОлтин ва кумушдан бошқа маъданларнинг закоти шофий ва моликийда берилмайди. Ханафий ва ханбалийда ҳар маъданнинг закоти берилади.\nХанафий ва ханбалийда маъдан закоти 20%дир. Шофий ва моликийда 2,5%дир. Моликийда бобога ва неварага закот бериш жоиз.\nИмом Аъзамга кўра ва ханбалийда аёли закотини эрига беролмайди. Шофийда ва имомайнга кўра бера олади. Моликийда эса эр олган закотини аёли учун сарфламаса, жоиздир.\nЗакот билан боғлиқ масалалар\n1. Тижорат молининг закоти тижорат қилинадиган молдан ёки қиймати олтин билан берилади.\n2. Пулнинг закотини осон ҳисоблаш учун қирқдан бири берилади. Шу пулга қанча олтин олса, шунча закот беради.\n3. Закот бериш вақти ҳаждан олдин келса, аввал закотини беради, кейин ҳажга кетади. Закот бериш вақти ҳаж вақтидан кейин бўлса, аввал ҳажга бориб келади. Кейин ҳаждан ортиб қолган пулнинг закотини беради.\n4. Закот бериш вақти келиб, закотини бермаса ва кейинчалик фақирлашса, агар молини ўзини сарфлаб йўқ этган бўлса, закот қарзи кечирилмайди. Мол-мулк ўзи йўқ бўлса, закот авф бўлади.\n5. Қарзга бир олтин сўраган фақирга закотга ният этиб берса, сўнгра унга ҳадя этилса закот саҳиҳ бўлади.\n6. Закотни динга уйғун бера олиш учун бир фақир билан давр қиларкан унга “Бу пулни менга қайтариб берасан, унутма” деб танбеҳ бериш жоиз эмас. Бундай келишувли давр бўлмайди. Давр этаётганда олтинни олган фақир пулнинг ўзиники бўлганлигини аниқ билиши керак. Закотни диннинг амрига бўйсундириш учун бунинг қилинганлигини олтинни ўз розилиги билан қайтариб этишини билиши керак. “Менга қайтариб берасан” деса, яъни берганини қайтаришга мажбур қилса, давр саҳиҳ бўлмайди.\n7. Нисобга етмаган (96 грамм олтини ёки бу қадар закот моли бўлмаган) эркак давр ва исқотга ўтириш мумкин. Муддатли қарзлар закотга эътиборга олинади, фақат исқотда бунинг аҳамиятли эмас.\n8. Динимизда закоти берилган мол, ишлатилмай турган мол эмас. Бу молни бошқа кимсаларнинг зўрлик билан олишга ҳаққи йўқ. Закотини берган молининг ҳақини ўтаган бўлади. Ҳеч ким бу молга теголмайди. Бир кимсанинг мулки ундан рухсатсиз қўлланилмайди. (Дурр-ул мухтор)\n9. Закот ёки садақаи фитр бераётганда вакил бўлган соҳибининг исмини айтиши шарт эмас, ўз номидан бу менинг закотим ёки менинг садақам деса ҳам жоиз бўлади. Чунки вакил асл кабидир.\n10. Тикувчилик қиладиган бир фақир учун тиккан кўйлагининг ҳақини оолмасдан закотга қўша олади. Олтин қилиб берса ундан ҳам яхши бўлади. Қалайчилик билан шуғулланадиган қалайлаган идишларининг ҳақини фақирдан олмасдан закотга деб ҳисоблаши мумкин. Тиш доктори ҳам даволаган тишларининг ҳақини закотга ҳисоблаши мумкин.


Андижон вилояти архив иши ҳудудий бошкармасининг 2019 йил 16 январ куни Андижон вилоят Давлат архивида сайёр кабули ўтказилди\n17-01-2019, 10:47 69 Yangiliklar, Slider\nАндижон вилояти архив иши бошкармаси бошлиғининг жисмоний ва юридик шахсларни қабул қилиш бўйича сайёр қабулларини ўтказиш юзасидан 2019 йил I ярим йиллигига мўлжалланган иш режасига мувофиқ жорий йилнинг 16 январь куни вилоят давлат архиви биносида архив иши ҳудудий бошқармасининг сайёр қабули ўтказилди.\nСайёр қабул бошқарма бош мутахассиси Д.Валиев хамда вилоят Давлат архиви директори А.Хамидовлар томонидан ўтказилди\nУшбу бўйича вилоят давлат архиви томонидан “Андижоннома” газетасига 2019 йил 16 январ куни сайёр қабули ўтказилиши бўйича эълон берилди. Сайёр қабулга Андижон шаҳар, Андижон ва Пахтаобод туманларида яшовчи фуқаролар ташриф буюрдилар.\nСайёр қабулига ташриф буюрган фуқаролар ўзларининг қизиқтирган саволлари, уй-жой ва иш ҳақи бўйича мавжуд муаммолари билан мурожаат қилган фуқаролар қуйидагилардан иборат.\nИш ҳақи бўйича мурожаат этган фуқаролар :\n1.Андижон шаҳар “Олтинкўл” кўча 104-уйда яшовчи Мўминова Минавархон Эргашбоевна нафақага чиқиши муносабати билан қолиб кетган мехнат дафтарчасини олиш учун мурожаат қилди.\n2.Андижон шахар С.Обидов кўча 17 уйда яшовчи Ширинский Олег Вачеславович.\n3.Андижон тумани Нурафшон МФЙ Нурли йўл кўча 78 уйда яшовчи Ахмедов Турсунбой.\n4.Андижон шахар 3-кичик даҳа 9 йу 34 хонадонда яшовчи Головенко Алектина Анатолевна.\n5.Андижон шахар Пахтаобод кўча 11 уйда яшовчи Ибрагимов Акрамжон Тажибаевичларнинг иш стажи ва иш хақлари билан боғлиқ мурожатлари шу вақтнинг ўзида ижобий ҳал қилинди.\nУй-жой бўйича мурожаат этган фуқаролар:\n1.Пахтообод тумани Санграобод кўча 83 уйда яшовчи Комилова Ойтожихон Абдураимовна.\n2.Андижон шахар Шимолий кичик даҳа 8 уй 28 хонадонда яшовчи Джаббарова Холисхон Абдуллажановна.\n3.Андижон шахар Уртак кўча 17 уйда яшовчи фуқаро Юддашев Мамуржон Махмудовичларнинг қарорлардан кўчирма олиш тўғрисидаги мурожатлари шу вақтнинг ўзида ижобий ҳал қилинди.


ХВЖ: Жаҳон иқтисодиёти фақат 2021 йилда тикланиши мумкин\nЎн ҳафта олдин ХВЖ жаҳон иқтисодиёти 2020 йилда 1,9 фоизга сустлашиши ҳақида баёнот берган эди.\nХалқаро валюта жамғармаси – ХВЖ 24 июнь куни эълон қилинган ҳисоботида коронавирус пандемияси оқибатида жаҳон иқтисодиётининг инқирозга учраши ҳақидаги кўрсаткичларни ўзгартирди.\nЎн ҳафта олдин ХВЖ жаҳон иқтисодиёти 2020 йилда 1,9 фоизга сустлашиши ҳақида баёнот берган эди. 24 июндаги ҳисоботда айтилишича, 2020 йилда жаҳонда иқтисодиётнинг оқсаши 4,9 фоизни ташкил этади.\nХВЖ таъкидича, жаҳон иқтисодиёти фақат 2021 йилдан ўзини тиклай бошлайди ва ўсиш 5,4 фоизга етиши эҳтимол.\nТашкилот Италия, Франция ва Испания иқтисодиёти пандемиядан энг кўп жабр тортгани ҳақида маълумот берди.


Испан қироли Мадрид ва Лондон Гибралтар мақоми бўйича келишиб олишларига ишонч билдирди\n00:00 / 13.07.2017\nИспания қироли Филипп VI Буюк Британияга ташрифи вақтида Мадрид ва Лондон Гибралтар мақоми бўйича келишиб олишларига ишонч билдирди.\n"Мен аминманки, бизнинг Гибралтар бўйича келишмовчиликларимизни ҳал қилишга қатъийлик янада кучлироқ бўлади ҳамда зарур саъй-ҳаракатлар ва мулоқот орқали ҳукуматларимиз барча томонларни қондирадиган келишувлар йўналиши бўйича ишлашга қодир", деб қирол айтган сўзларни келтириб ўтган Sky News телеканали.\nТаъкидланишича, Филипп VI Буюк Британияда 3 кун бўлади. Бу ташриф Испания қиролининг 30 йилдан кўпроқ муддат ичидаги Буюк Британияга илк ташрифи бўлди.\nАввалроқ Испания ташқи ишлар вазири Альфонсо Дастис баъзи британиялик сиёсатчилар Гибралтар масаласи бўйича ўзини назорат қилолмаётганини айтганди.\nГибралтар Буюк Британиянинг денгиз орти ҳудуди бўлиб, Испания унинг бир қисмига эгалик қилиш бўйича баҳслашиб келади. Испания Гибралтарнинг бир қисми Буюк Британия томондан ноқонуний равишда босиб олинган деб ҳисоблаб келади.\nГибралтар Филипп VI\nОАВ: Испания қироли каталон шаҳрида номақбул шахс деб эълон қилинди\nИспанияга қайиқда келган муҳожирлар ҳар томонга қочиб кетдилар\nЖЧ-2018 саралаши, H гуруҳи. Бельгия сафарда ғалаба қозониб, гуруҳ пешқадамлигини мустаҳкамлади\nИспания ҳарбий кемаси Гибралтар сувларига кирди, Британия бундан дарғазаб\nБританияда Гибралтар ўз аҳолиси истагига қарши Испанияники бўлмаслиги айтилди


Шавкат Мирзиёев Ўзбекистон халқини Конституциянинг 25 йиллиги билан табриклади / Ўзбекистон янгиликлари, энг сўнгги хабарлар\nЖАМИЯТ 0 Шархлар 6743 кўрилди\nПрезидент Шавкат Мирзиёев Ўзбекистон Республикаси Конституцияси қабул қилинганининг 25 йиллигига бағишланган тантанали маросимда маъруза қилди.\nМаърузада давлат раҳбари Ўзбекистон халқини ушбу байрам билан самимий муборакбод этди.\n“Йигирма беш йил – тарих учун бир лаҳза, холос. Шу қисқа даврда жонажон Ўзбекистонимиз мустақил ва суверен давлат сифатида шаклланиб, жаҳон ҳамжамиятидан муносиб ўрин эгаллади, том маънода улкан тараққиёт йўлини босиб ўтди.\nАна шу машаққатли ва шарафли йўлда эришган барча ютуқларимизни, энг аввало, Конституциямиз билан боғлашимиз, албатта, бежиз эмас. Нега деганда, Асосий қонунимиз халқимиз узоқ йиллар орзу қилган миллий мустақиллигимиз ва ривожланиш йўлимиз, инсон ҳуқуқ ва эркинликлари кафолатларини белгилаб берди”, дейилади маърузада.\nМаърузада Конституция яратилишда унутилмас хизмат қилган инсон – Биринчи Президент Ислом Абдуғаниевич Каримов тилга олинган.\n“1990 йил июнь ойида тузилган Комиссиянинг икки йиллик машаққатли меҳнати натижасида Конституциянинг биринчи, иккинчи ва сўнгра учинчи лойиҳалари ишлаб чиқилди. Ушбу Комиссия аъзоси сифатида мен ана шу тарихий жараёнда бевосита иштирок этганимни доимо фахр билан эслайман. Конституциянинг яратилиши билан боғлиқ қизғин баҳс-мунозаралар, турли ғоя ва фикрлар ҳали ҳам хотирамда.\nУмумхалқ муҳокамаси якунларига кўра, Бош қомусимиз лойиҳасига 100 га яқин тузатишлар киритилди ва 1992 йил 8 декабрь куни Олий Кенгаш сессиясида Ўзбекистон Республикасининг Конституцияси қабул қилинди”, дейди Шавкат Мирзиёев.\nПрезидент маърузасида Конституцияга амал қилинишининг кафили сифатида жамиятимизда қонун устуворлигини таъминлашни, ҳар бир фуқаронинг ҳуқуқ ва эркинликларини ҳимоя қилишни ўзининг нафақат вазифаси, энг аввало, муқаддас бурчи, деб ҳисоблашини таъкидлаган.\nШавкат Мирзиёев Мирзо Улуғбек туманидаги технологик паркга ташриф буюрди\nПрезидентимиз ҳокимлар 50 фоиз иш вақтини тадбиркорларни қўллаб-қувватлашга сарфлаши лозимлигини таъкидлади


Аллоҳга бўлган муҳаббат аломати – Унинг Ҳабибига эргашмоқдир\n- Нояб 17, 2018\nҲижрий учинчи ой.\nБу ой – мусулмонлар қалбидан алоҳида ўрин олган ой. Чунки бу ойда суюкли Пайғамбаримиз соллаллоҳу алайҳи ва саллам таваллуд топганлар. Ҳатто бу ойга азизларимиз у зотга бўлган муҳаббатлари ифшоси ўлароқ, “мавлид” ойи номини берганлар.\nМавлид ойида биз, мусулмонлар ўз Пайғамбаримиз соллаллоҳу алайҳи ва салламнинг ҳаёти, суннати сонияларини янада мукаммал ўрганиб ҳаётимизга тадбиқ қилишга зўр берамиз.\n“Сен: “ Агар Аллоҳга муҳаббат қилсангиз, бас, менга эргашинг. Аллоҳ сизга муҳаббат қиладир ва сизларнинг гуноҳларингизни мағфират қиладир”, деб айт” (Оли Имрон сураси, 31-оят).\nУшбу ояти карима Пайғамбаримиз соллаллоҳу алайҳи ва саллам: Каъб ибн Ашроф ва унга тобе бўлган яҳудийларни иймонга чақирганларида\nУлар кибрланиб уриб: “Биз Аллоҳнинг болалари ва дўстларимиз”, деганларида нозил бўлган.\nЗуннун Мисрий қоддасаллоҳу сирраҳу ояти каримани қуйидагича тафсир қилганлар:\n“Аллоҳ азза ва жаллага бўлган муҳаббатнинг аломати – Унинг Ҳабибига, у Зотнинг ахлоқига, ишларига, буйруқларига ва суннатларига эргашмоқдир”.\nСийрат китобларида кўрдим: зикр аҳллари Пайғамбаримиз соллаллоҳу алайҳи ва салламга бўлган муҳаббатлари туфайли салавот айтишни кундалик вирдларига қўшиб олганлар. Баъзи бирлари эса кўп вақтини у зотга салавот айтиш билан ўтказганлар. Муҳаббат уларнинг бутун вужудини чулғаб олган. Омма уларга “шайхус солаҳ”– салавот шайхи унвонини берганлар. Вафот топганларидан бир неча йиллар ўтганидан сўнг қабрлари очилганда, одамлар уларнинг жасадлари чиримаганига гувоҳ бўлганлар. Чунки ким нимани яхши кўрса, ўшани кўп зикр қилади. Киши яхши кўргани билан жаннатда бирга бўлади.\nАндижон шаҳридаги "Ҳазрати Билол" жоме масжиди имом-хатиби\n5050 марта ўқилди\nДругие материалы в этой категории: « Довуд ва Сулаймон (алайҳимуссалом)\t"Сиз буюк хулқ узрадирсиз" »\nПайғамбаримиз қачон туғилганлар?\n- Апр 21, 2022\nҒАФЛАТДА ҚОЛМАНГ! РАМАЗОН ОЙИНИНГ ОХИРГИ 10 КУНЛИГИ БОШЛАНДИ!


Самарқандда илк бор ёзма драматургияга буюк маърифатпарвар олим, журналист, педагог Махмудхўжа Беҳбудий 1912 йилда асос солади.\nДастлаб “Самарқанд” (Ўзбек,рус тилларида) газетаси 1901 йилда Маҳмудхўжа Беҳбудий томонидан чиқарилади.\n1911-12 йилларда тарихий музей ташкил қилади.\n1912 йилда ёзган “Падаркуш” фожеавий саҳна асарини Закавказия ўлка ҳарбий маъмурияти цензураси тасдиқлагач, 1913 йилнинг 17-19 ноябрларида М.Беҳбудий матбаасида А.Бадрий, Х.Шукрулло, Х.Рахматуллаев. А.Курбий иштирокида\nасар ўқилади ва саҳналаштириш масаласи кўрилади.\n(“Шўълаи инқилоб” журнали № 3-сон “Самарқанд”) бу ишни амалга ошириш учун тадбиркор (Тери ошлаш корхонаси хўжайини) Акобир Шомансуров ҳамда Самарқанд мусиқа жамиятининг мусулмон сектори раиси Ҳожи Абдулазиз Абдурасулов “Ойна” журнали муҳаррири Абдулла Бадрий, Янги мактаб (шахсий) ўқитувчиси Ҳожимўмин Шукрулло зиммасига юклатилади. Шу вақтда Самарқандда Гастролда бўлган “Турк” (Тифлис) – озарбайжон театри актёри – режиссёр Алиасқар Асқаров эди. 1913 йилнинг декабрида у шу асарнри саҳналаштира бошлади. 1914 йилнинг 12-13 январида янги шаҳардаги 500 ўринли қишги театр биносида (бу театр Самарқанд вилояти генерал губернатори Г.Абрамов томонидан собиқ отхона ўрнида 1986 йилда қурилган).\nРепитиция қилинади ва 1914 йилнинг 14 январида кеч соат 18- 00 да премьераси бўлиб ўтади. Спектаклни Х.Абдурасулов мусиқалаштирган. Танаффус вақтида мусиқа жамияти рус секторининг уриб пуфлаб чалувчи (ҳарбий) оркестри “Шарқ куйлари” ни чалиб турган. Бу ҳақда марҳум, Ўзбекистон халқ артисти Ҳошим Нарзиқулов мен билан 1960 йилнинг 13- майида (у кишининг 50- йиллик юбилейида) шундай эслаган эди.\nМен. Саъдулла (Журабоев) билан икки кун олдин дадамларнинг рухсати билан 4 та билетни 12 сўмга сотиб олгандик. Биз балконга дадамлар “Падаркуш”ни томоша қилгандик... театрга бўлган ҳавас, орзу шундан бошланган эди. 16 ёшимда маҳалладошимиз Акобир Шомансуровнинг ёрдамида шу театрга келган эдим...\nШу театрда 1929 йилгача актёр бўлиб ишлаган,Ўзбекистонда хизмат кўрсатган ўқитувчи Гулчехра Субхонқулова (миллати татар) мен билан бўлган суҳбати (13- феврал 1973 йил. Шорс кўчаси № 64) да “Мен 1917 йилнинг ёзида театрнинг сиёсий раҳбари Зоҳида Бурнашева ёрдамида театрга ишга келдим...\nМ.Беҳбудий биз билан учрашди... Биз аёлларни А.Шомансуров ҳимоя қиларди. Бой хотин (“Падаркуш”)ни, Тўти (“Мазлума хотин”)ни ўйнардим.1929 йилда театр Республика агиттеатрга айлангач мактабга қайтдим.\nДарҳақиқат, Самарқанд Ўзбек театри Қўқон, Фарғона (1914 йил март) , Хўжанд (март, апрел), Каттақўрғон, Когон (май), Красноводск (май) шаҳарларида Ш.Акобиров ҳомийлигида Гастролда бўлади. 1917 йилнинг 27 декабрида вақтли ҳукумат ихтиёрида 1918 йилнинг январида Самарқанд вилоят ҳарбий-сиёсий (полит.отдел) ихтиёрида бўлган эди. 1918 йилнинг 14 февралида театр национализация қилинади ва Самарқанд вилоят мусулмон (ўзбек) театри сифатида фаолият кўрсатади. Театрда шу йиллар Ҳ.Нарзиқулов (1950-1963), С.Жўрабоев (1901-1975), Бурхон Тураев, Аъзам Каолов, Ш.Соҳибов, Ҳ.Абдурасулов, Фотима Шайдулина Ҳалима Зафарова каби Ўзбекистон ва Тожикистон халқ артистлари 1914-1940 йилларда ишлаган.\nМен Тошкент Санъатшунослик илмий тадқиқот институтида, - аспирантурада ўқиб юрган йилларим (1972 январ, 1975 - феврал) асосан Самарқанд ўзбек театри тарихи билан чуқур шуғулланганман.: Самарқанд вилоят давлат архиви, Москва – марказий давлат ҳарбий архиви, СССР халқ маъорифи давлат архиви ҳамда Ленинграддаги “Шарқ қўлёзмалари” кутубхона архивида бўлиб, салкам (1972- май, июн) икки ой давомида 2000 дан ортиқроқ Самарқанд вилоятига оид маъориф, маданият архитектура, мусиқа, шаҳарсозлик ҳамда театрга оид манбаларини ўрганганман.\nШунингдек, 1890-1917 йилларда чоп этилган “Самарқанд”\n(вилоятнинг йиллик ҳисоботи) журналидан манбалар тўплаган эдим. Шунингдек, Самарқандда чоп этилган “Шўълаи инқилоб” журналидан (1920-1924) фойдаланганман\nАйни пайтда “Самарқанд ўзбек театри “ монографияси устида ишлаяпман.


ОДАМЛАР ЎЛАКСАХЎРМИ? (ёхуд тожикистонлик қассобларнинг қора қилмиши) - 27 Мая 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Май » 27 » ОДАМЛАР ЎЛАКСАХЎРМИ? (ёхуд тожикистонлик қассобларнинг қора қилмиши)\nЯқинда Тожикистон давлат хавфсизлик хизмати ходимлари Хўжанд шаҳрига олиб борувчи йўлда юк машинасини тўхтатишди. Шубҳасиз, улар машинадагилар қаерга ва нима ниятда кетаётгани ҳақида олдиндан маълумотга эга бўлишганди. Адашишмабди. Юк машинасида жами 27 та касалланиб ўлган сигир ва буқалар олиб кетилаётганди. Бу ўлаксани қассоблар шаҳар яқинида арзонгаровга сотиб олишибди. Агар қўлга тушишмаса, улар ўлган қорамоллар гўштини «Панжшанба» бозорида пуллашни мўлжал қилишганди.


Янги йилни шифохонада кутиб олишни хоҳламасангиз... » "Оқдарё овози" газетаси\nДОЛЗАРБ / Саломатлик\nАйни кунларда халқимиз Янги йил байрамини нишонлашга қизғин тараддуд кўрмоқда. Ана шундай байрам ва шодиёналарни оила даврасида тўкин дастурхон атрофида нишонлаш гўзал анъаналаримиздан ҳисобланади. Дастурхондаги озиқ-овқат маҳсулотларини кимдир уйида тайёрласа, кимдир деҳқон бозорларидан, савдо мажмуаларидан, яна кимдир белгиланмаган жойларда савдо қилаётган фуқаролардан сотиб олади. Бу маҳсулотларнинг ҳаммасининг ҳам хавфсизлиги кафолатланмаган, уларни сақлаш ва сотиш жараёнида санитария қоида ва меъёрларига риоя этилмаган бўлиши мумкин. Айниқса, тез бузилувчи гўшт ва гўшт маҳсулотлари, сут ва сут маҳсулотлари, кремли қандолот, салатлар, хамирли ва бошқа хавфсизлиги кафолатланмаган маҳсулотлар истеъмол қилиниши натижасида овқатдан заҳарланиш ҳолатлари келиб чиқиши мумкин, деб огоҳлантиради Санитария-эпидемиологик осойишталик агентлиги Жамоатчилик билан алоқалар бўлими.\nБотулизм касаллиги овқатдан заҳарланишнинг энг оғир тури ҳисобланади. Бу микроб озиқ-овқат маҳсулотларига тушиб кислородсиз муҳитда кўпаяди ва ўзидан ҳайвон заҳиралари ичидаги энг кучли ҳисобланган токсин (микроб заҳари)ни ажратиб озиқ-овқат маҳсулотларини зарарлаб қўяди ва бу маҳсулотни билмасдан исътемол қилинганда касаллик ривожланади.\nБотулизм касаллигини чақирувчи микроблар кўпинча сабзавотлар, қўзиқорин, гўшт ва балиқ маҳсулотларидан тайёрлаш технологиясига риоя этмасдан уй шароитида тайёрланган, сифатсиз консерва маҳсулотларида кўпайиб, уларни инсон истеъмол қилганида ёки оғзига солганида касаллик ривожланиши мумкин..\nБотулизм қўзғатувчилари ташқи муҳитга ўта чидамли бўлиб, 100 °С да 6 соат. 120 °С да эса 10 дақиқагача тирик бўлади.\nСпораларни ривожланиши учун 22-37 °С даража энг қулай ҳисобланади. 14 °С дан паст даражада, 8 % ли ош тузи эритмасида ва 55 % дан юқори шакарли муҳитда токсин ишлаб чиқариши тўхтайди.\nБотулизм касаллигида марказий нерв системаси зарарланиши белгилари кузатилади: буларга қовоқларнинг осилиши, кўришнинг хиралашуви, нарсалар кўзга иккита бўлиб кўриниши, юзнинг табиий ҳолати бузилиши ва касалликнинг охирги босқичларида ботулизм токсинлари билан зарарланган озиқ-овқатларни истеъмол қилгандан кейин, 2-3 соат ичида, баъзи ҳолларда эса, бир суткадан кейин, заҳарланган кишининг ошқозони беҳузур бўлиб, қайд қилади. Боши қаттиқ оғрийди, оғиз бўшлиғи ва томоқ йўллари қурийди. Кўзи хиралашиб, ҳамма нарса қўшалоқ кўринади (диплопия), қовоқлари тушиб кетади (птоз), бемор ютинишга, чайнашга қийналади. Ботулинотоксинга асаб тизими, айниқса, кучли сезгир бўлганлиги учун, менингиал симптомлар кузатилади. Нафас олиш, оғзидагини ютиш рефлекслари юрак уриш рефлексларининг бузилиши оқибатида ўлим ҳолатлари кузатилади.\nБотулизм касаллигида шифокор келгунга қадар беморга кўп миқдорда суюқлик бериш тавсия қилинади. Бу эса, ошқозон-ичак йўлида микробларнинг заҳарли таъсирини бир мунча пасайтиради. Унга қарши зардоб беморга фақатгина шифохона шароитида қилинади. Ҳозирда ботулизм қўзғатувчиларининг 6 та: А, Б, С, Д, Е, Р турлари аниқланган бўлиб, энг кўп тарқалган турлари А, Б, Е ҳисобланади. Даволашда специфик ботулизм токсинларини нейтрализация қилувчи анатоксинлардан фойдаланилади. Энг кучли токсин А, энг кучсиз эса С тури ҳисобланади.\n· уй шароитида помидор, бодринг, патиссон маринади, бақлажон икралари каби консерва маҳсулотларини тайёрламаслик;\n· белгиланмагам жойлар, бозор кўча-куйларда сотилаётган консерва маҳсулотларини харид қилмаслик;\n· дўконлардан консерва маҳсулотларини харид қилиш жараёнида маҳсулот ёрлиғи ва унда келтириб ўтилган ишлаб чиқарувчи корхона номи, ишлаб чиқарилган санаси, яроқлилик муддатига алоҳида эътибор бериш;\n· ҳар қандай консерва маҳсуотларини очишдан олдин уни чайқатмасдан яхшилаб кўздан кечириш, қопқоғи кўтарилмаганлигига, суюқлигининг тиниқлигига ва маҳсулотнинг эзилмаганлигига эътиборли бўлиш лозим;\n· Ботулизм касаллигини даволаш ҳамда асоратларини олдини олишнинг ягона йўли шифокорга ўз вақтида мурожаат қилиш. Беморни уй шароитида, ўзи билганича даволаш оғир асоратларга, ҳаттоки ўлимга олиб келиши мумкин. Шу сабабли касаллик белгилари кузатилса, зудлик билан шифохонага мурожаат қилинг!\nОвқатдан заҳарланиш - бу санитария-гигиена ва эпидемиология меъёр ва қоидаларига зид равишда тайёрланган ҳамда сақланган озиқ-овқат маҳсулотларини истеъмол қилинганда пайдо бўладиган микробли ва микробсиз касалликлардир.\nБу касалликларнинг пайдо бўлишида озиқ-овқат маҳсулотларини тайёрлаш, пишириш ва ташиш жараёнларида микроорганизмлар (бактерия, вирус, содда жониворлар гельминтлар ва б.) ҳамда зарарли ва заҳарли турдаги моддаларни тутувчи маҳсулотларни озиқ-овқат махсулотларига тушиб қолиши ва истеъмол қилиниши сабаб бўлади.\nКасаллик белгилари: Касаллик тўсатдан кутилмаганда бош оғриши, қусиш, қоринда оғриқ, кейинчалик ич кетиши билан айрим ҳолларда ҳарорат кўтарилиши билан бошланади. Ич кетиши касалликларни келтириб чиқарган микроб турига қараб тез-тез, сувдек, кўп миқдорда, ҳидли, оғриқли бўлиши мумкин. Оғир ҳолларда қалтираш, тери қопламаларининг рангсизланиши, ҳушидан кетиши ва бошқа белгилар билан кечиши мумкин.\nОВҚАТДАН ЗАҲАРЛАНИШНИ ОЛДИНИ ОЛИШДА ҚУЙИДАГИЛАРГА АМАЛ ҚИЛИШИ КЕРАК:\nтуман санитария эпидемиология осайишталиги маркази\ncанитария бўлими мудири.\nМ А С Т О П А Т И Я\nАҲОЛИНИ РЎЙХАТГА ОЛИШНИ ЎТКАЗИШ ЖАРАЁНИДА СИФАТ ВА САМАРАДОРЛИК КЎРСАТКИЧЛАРИНИНГ ДОЛЗАРБЛИГИ\n26 авг, 11:17


«Star Trek» сериалидаги қурилмалар экрандан ҳаётга кўчмоқда - Baidu таржимони\n17:11 / 27.09.2017\nStar Trek илмий-фантастик сериалининг универсал таржимони тез орада ҳақиқатга айланиши мумкин. Хитойнинг Baidu қидирув гиганти ишлаб чиқарувчилари сайёҳларнинг Осиё мамлакатлари ва инглиз тилида сўзлашувчи жойлар бўйлаб сафарини енгиллаштирувчи қурилмани ишлаб чиқаришга киришишди. Қурилманинг ишлаш тамойили "Юлдузли йўл" сериали қаҳрамонлари фойдаланувчи муқобил қурилмани ёдга солади. Hi-News шу ҳақида хабар берди.\nҲа, смартфонлар учун универсал таржимон-иловалар функциялари бир-бирига ўхшаш, бироқ Baidu'нинг гаджети телефон батареясини сарфламайди ва доим хизматга тайёр туради, смартфонлардаги дастурларни эса вақти-вақти билан янгилаб туриш керак.\nБундан ташқари, Baidu'нинг таржимони Wi-Fi улаша олади, зеро у интернетга уланиш имкони билан таъминланган. Таржимон кўп жой олмайди, унинг оғирлиги бор-йўғи 150 граммдан иборат.\nBaidu'да таржимонларни фақат сотиш эмас, балки фойдаланувчиларга ижарага бериш ҳам режалаштирилмоқда. Бу эса Хитойга хизмат сафари билан келган, тилни мутлақо тушунмайдиганлар учун айни муддаодир. Қурилмаларнинг сотув ва ижараси дастлаб Хитойда, кейин эса Япония бозорида йўлга қўйилади. Таржимондаги тиллар сони ва унинг нархи ҳақида ҳозирча маълумот берилмади.\n«Star Trek» сериалини кўп жиҳатдан башоратчи дейиш мумкин - биринчи марта унда кўринган технология ва гаджетлар вақт ўтгач телевизор экранларидан реал ҳаётга кўчмоқда.


Бош прокурорнинг истеъфоси ва Президент оиласидаги можаро - BBC News O'zbek\nImage caption Гулнора Каримова Ўзбекистон ва Оврўпода қатор молиявий жиноятларда гумон қилинади\nЎзбекистон Президентининг тўнғич қизига қарши шов-шувли жиноят ишини тергов қилган Бош прокуратура раҳбарининг ўзгариши ва Лондондаги пиар ширкатининг Гулнора Каримова манфаатларини ҳимоя қилишни тўхтатгани нимани англатади?\nБи-би-си ушбу саволларни Лондондаги Шарқшунослик ва Африка тадқиқотлари институтидан сиёсий таҳлилчи Алишер Илҳомов билан муҳокама қилди.\nАлишер Илҳомов: Ҳар ҳолда улар Гулнора Каримова билан маълум муросага эришишган бўлса керак. Яъни унга нисбатан уй қамоғи режимини юмшатилади ва у эркин ҳаракатланиш имконига эга бўлади. Аммо айни пайтда Гулнора Каримованинг Ўзбекистондан ташқарига чиқишига рухсат этилмайди. Агар рухсат этилса, мен ҳайратланган бўлардим. Чунки Швейцария ва бошқа Оврўпо давлатларида Ўзбекистондаги миллионлаб доллар пулларни ювиш билан боғлиқ жиноят ишлари тергов қилинаётган пайт Гулнора Каримованинг Ўзбекистондан чиқиб кетишига изн бериш Президент Каримовнинг ўз манфаатлари нуқтаи назаридан маъқул эмас.\nБи-би-си: Аммо Гулнора Каримова аллақачон Ўзбекистонни тарк этган бўлиши мумкин, деган фаразлар ҳам йўқ эмас.\nБош прокурор Президентнинг сиёсий иродасини амалга оширган ижрочи бўлган, холос.\nАлишер Илҳомов: Мен буни тўла истисно қилолмайман. Аммо назаримда бунинг эҳтимоли жуда кам. Чунки бу Президент, унинг оиласи ва Ўзбекистондаги сиёсий тузум учун жуда катта хавф ташкил этади. Яқинда Оврўпода уюшган ва жиноятчилик ва коррупцияга доир эълон қилган қилинган ҳисобот муаллифларининг даъво қилишларича, Гулнора Каримова амалда Ўзбекистонннинг бутун-бошли телекоммуникация, хусусан, мобил телефонлар соҳасини назорат қилган. Ва ўзбек телеком бозоридаги учта йирик ширкат Гулнора Каримовага алоқадор шахслар номига хорижда расмийлаштирилган ширкатларга қўштирноқ ичидаги маҳаллий ҳамкорлар сифатида лицензия ва частоталар учун миллионлаб доллар маблағларни тўлаб келган. Бу масалаларни биргина Алоқа вазири ҳал қилмайди. Бу ишлар энг юқори даражада, Вазирлар Маҳкамаси, ташқи иқтисодий алоқалар ва хавфсизлик идоралари билан келишган ҳолда амалга оширилади. Табиийки, иддао қилинаётган бу пул ювишлар ҳам бир бўшлиқда юз берган эмас. Гулнора ва унинг гуруҳи ўз ҳаракатларида Ўзбекистондаги ҳокимият тизимлари, жумладан, вазирликлар ва Президент девонининг қўллаб-қувватловига таянишган. Гулнора Каримова хорижга чиқса, ҳибсга олиниши мумкин. Агар у Оврўпо давлатларининг тергов идораларига кўрсатма берадиган бўлса, Ўзбекистондаги бу маъсул тизимларнинг жавобгарлигига ҳам аниқлик киритилади. Шунинг учун агар ҳозир Гулнора Каримовага қайсидир даражада енгиллик бериладиган бўлса, уй қамоғи юмшатилиши мумкин, аммо у тўла реабилитация қилинади, деб ўйламайман. Унга аввалгидек, матбуот воситаларидан фойдаланишга рухсат ҳам берилмайди. Чунки Каримова яна кўп нарсаларни гапириб қўйиши мумкин.\nБи-би-си: Гулнора Каримова ва шерикларига қарши жиноят ишини тергов қилаётган Бош прокуратура раҳбарининг ўзгариши сизнингча, бу ишга қандай таъсир қилиши мумкин?\nImage caption Гулнора Каримовага қарши жиноят ишини тергов қилган Бош прокуратура раҳбари Рашитжон Қодиров душанба куни истеъфога чиқарилган\nАлишер Илҳомов: Президентнинг қизи гумонланувчилар қаторида бўлган бир жиноят ишида, албатта, Бош прокурорнинг мустақил рол ўйнаши имконсиз. Бош прокурор бор-йўғи Президентнинг маълум сиёсий иродасини амалга оширган ижрочи бўлган, холос. Албатта, Бош прокурор давлат ҳокимияти ва айниқса, кланлар тизимида ўзига яраша ўрни, мавқеъ ва таъсирга эга бўлган. Унинг ва ҳукуматдаги бошқаларнинг Гулнора Каримовани яхши кўриш ё-да ёмон кўришга ўз сабаблари бўлган бўлиши мумкин. Лекин ушбу жиноят ишида Қодиров ўзи ёки давлатдаги бошқа бир одамнинг ташаббуси билан иш қилмаган, балки Президент Каримовнинг хоҳиш-иродасини ижро этган холос, деб ҳисоблайман. Чунки Ўзбекистондаги тузум мустақил шахсиятларга тоқат қилмайди. Бу каби ишларда кўпинча бўлгани каби, Бош прокурор ишни бажарди, энди кетиши керак, қабилида иш тутилган. Ижрочилар кўпинча иш битганидан кейин ўз амаллари, эркинликлари ёки ҳаётлари билан бадал тўлашади. Ўзбекистонда ўз вақтида Қодиров сингари таъсирга эга бўлган Исмоил Жўрабеков ва Темур Алимов сингари шахсиятларнинг бирин-кетин лавозимдан четлатилиб, ихоталаб қўйилганини кўрдик. Каримов олигархларга тоқат қилмаслиги маълум. У атрофдаги одамларни ўзгартириш билан, таъбир жоиз бўлса, бир вақтнинг ўзида бир неча қуённи ураётган бўлиши мумкин. Яъни ҳам атрофини қудратли ва таъсирли одамлардан тозалаш билан ўз ҳокимиятини хавфсизлантиради. Ва ҳам кланларга алоқадор, коррупцияга ботган амалдорларни йўқотиш билан халқ орасида обрў ҳам олади. Яъни бу айни пайтда популистик бир қадам ҳамдир. Янги одамлар, албатта унга амал ва мансаб бергани учун садоқатли бўлишади. Ҳеч қурса, маълум муддат давомида.\nБи-би-си: Сизнингча, Гулнора Каримовага қарши жиноят иши нима билан тугайди?. Ахир тергов ва маҳкаманинг маълум хотимаси бўлиши керак-ку?\nФото муаллифлик ҳуқуқи ozodi\nImage caption Алишер Илҳомовнинг фикрича, Президент Каримов ҳокимиятни ўз оила-аъзоларидан бошқа ҳеч кимга ишонмайди\nАлишер Илҳомов: Янги Бош прокурор ҳам хойнаҳой мустақил шахс эмас ва ўзига юқоридан нима буйруқ келса, шуни бажаради. Агар Каримов Гулнорага қарши таъқиблар етади, энди уни тинч қўяйлик ёки номини оқлайлик, дейдиган бўлса, Бош прокурор ҳам қўйилган вазифани бажаради. Бу вазифани олдинги Бош прокурор ҳам бажарган бўларди, аммо Каримов навбатдаги босқичда, дейликки, ўз шахмат тахтасидаги доначалардан бирини алмаштиришни маъқул кўрди. Ҳозир Каримов учун энг муҳими ўзидан кейин нима бўлади, деган савол. Ўзи қарилик ёки бошқа омиллар сабаб вазиятни назорат қила олмай қолгани тақдирда, ёки бирдан вафот этса, кейинги куни унинг оила-аъзоларига нима бўлиши, назаримда Каримовнинг Ўзбекистоннинг бутун муаммоларидан кўра ҳам кўпроқ безовта қилади. Каримов ҳозир шундай қилиши керакки, токи ўзидан кейин ҳам ўзи аниқлаб берган сиёсий йўналиш давом этсин. Ўзбекистон шароитида Каримов оила-аъзоларидан бошқа ҳеч кимга ишона олмайди. У қўл остидагиларнинг бугун содиқликка қасамёд қилиб, эртага сўзларидан қайтишларини яхши билади. Шунинг учун ҳам Каримов оиласи ичкарисидаги бутун бу келишмовчиликларга қарамасдан, ўзининг оилавий кланига таянишдан бошқа чораси йўқ. Назаримда у ҳокимият жиловини ўз оиласидан бир кишига ишонади. Гулнора Каримовага ишониш эҳтимоли жуда кам. Чунки унинг халқаро миқёсдаги обрў-эътибори бутунлай барбод бўлган ва уни қайта тиклаш қийин бўлади. Эҳтимол, ҳокимият оиланинг бошқа аъзоларига топширилар ва бу аъзолар Гулнора Каримова ҳамда оиласининг ҳам қандайдир мақоми бўлиши хусусида кафолатларни беришар. Бу борада қандайдир норасмий ва ҳатто расмий бир келишувга эришилган ва Гулнора Каримованинг ҳам розилиги олинган бўлса, ажабланмаган бўлардим.